Oparipuina: Agian esan eta desira bertan! – TTiKLiK!\nHasiera/Oparipuinak/Oparipuina: Agian esan eta desira bertan!\nOparipuina: Agian esan eta desira bertan!\n4.262 4 minutes read\nMaite Frankok Azpeitiko Malen eta Aiara lamia txikientzat, eta, agian, baita hauen gurasoentzat ere idatzitako ipuina.\nIpuin bat kontatuko dizuet, agian gustatuko zaizuena. Istorio-misterio zahar bat, agian ezaguna egingo zaizuena. Agian poztuko zaituztena, agian negar malkoren bat eragingo dizuena. Agian, bakarrik; agian.\nAspaldian, agian esate hutsarekin gure ametsak egia bihur zitezkeen garaian, bazen nekazari bakarti bat familiarik eta lagunik ez zuena, emazte bila zebilena. Nekazari horrek mendi garai baten magalean, erreka baten ondoan, zuen etxea, eta horiexek ziren bere bi zaletasunak: mendian ibili eta errekan bainua hartzea.\n– Agian, lamia bat izan liteke niretzat egokiena, uretan jostari eta mendian gora ahuntzen pare dabilena. – Bota zuen behin nekazariak.\nAgian esan eta desira bertan! Handik egun batzuetara hortxe azaldu zitzaion, etxe ondoko errekan, lamia bat ahuntz oinak zituena.\nNekazariak eta lamiak elkar ezagutu eta berehala maitemindu ziren. Elkar ikusten zuten bakoitzean, eskutik heldu eta mendian gora abiatzen ziren, saltoka, korrika, irribarrea ezpainetan. Gero uretara dzanga, plisti-plasta jostari, ume txikien moduan elkar zipriztintzen, zoriontsu. Azkenik, muxu batez agurtu eta lamia berriz ere noiz agertuko zain gelditzen zen nekazari bakartia. Urteko egun guztiak eta eguneko ordu guztiak emango zituen nekazariak lamiarekin, horixe eskatzera ausartzen ez bazen ere.\n– Ni ere zurekin gau eta egun egongo nintzateke, – erantzun zion lamiak, haren pentsamenduak asmatuz- baina bada gauza bat aldez aurretik jakin behar duzuna. Lamiok zoriontasuna behar dugu bizitzeko. Nire begietan malko bat bera ere ikusten duzun egunean, handik zazpi egunetara harri bihurtuko nintzateke.\nNekazariari ezinezkoa iruditu zitzaion horrelakorik gertatzea, horregatik batere kezkatu ez, eta ezkontzea onartu zuen. Ospakizuna, ordea, ez zen elizan izan, lamiek ez baitute elizetan sartzerik. Basoan izan zen, ilargi beteko gau batean, gonbidatu bakarrak lamiaren lagunak izaki. Hortxe azaldu ziren beste lamiak, sorginak, iratxoak, Mari, Tartalo, Basajaun, Basandere eta Jentilak, eta denak eskuak bete opari.\nBasajaun eta Basanderek basoko lorerik ederrenak ekarri zizkieten. Iratxoek astebetez baratzeko lanak egingo zizkietela agindu zieten ezkonberriei. Lamiek urrezko orrazi berria. Sorginek, gaixotasunak sendatzeko zenbait belar. Jentilek harkaitz batean idatzitako hitz magikoak, edozer lortzeko balio zutena. Eta Marik adar bat, hauetako edozeini deitu eta bertan agertarazteko boterea zuena.\nFesta ikaragarri horren ondorengo urteak zoriontsuenetan zoriontsuenak izan ziren, inongo zalantzarik gabe. Denbora gutxian bi alaba izan zituzten, bikotea are zoriontsuago bihurtu zutenak. Ez ziren neskato arruntak, ez, lamia txiki xelebreak baizik. Lehenengoak, Malenek, ahate oinak zituen; bigarrenak ordea, Aiarak, ahuntzarenak. Malenek egun osoa errekan ematen zuen.\n– Begira, ama! Begira nola egiten dudan igeri!\nAiarak berriz, lekurik garaienak bilatzen zituen bertara eskalatzeko: armairuak, teilatua, zuhaitzak, harkaitzak …\n– Begira, ama! Begira noraino igo naizen!\nEguraldi txarreko egunetan berriz, etxe barruan gelditu eta etxeko trapu zaharrekin mozorrotzen jarduten zuten.\n– Begira, ama, Mari naiz! – Malenek\n– Eta ni Tartalo! – Aiarak.\nAma pozez zoratzen zegoen arren, nekazariak oso nekatua ikusten zuen, alabek etengabe eskatzen baitzioten arreta, egun zein gauez. Gauzak horrela, nekazariak egun batean, lamiaren begi-zulo handiei erreparatuta, gehiegi pentsatu gabe bota zuen:\n– Agian, zoriontsuagoa zinen alabarik ez genuen garaian.\nAlajaina! Nekazari despistatuak ahaztua zuen agian hitzaren boterea. Agian esan eta desira bertan! Halako batean bikote gaztearen bi alabak puf!, desagertu egin ziren. Ama, gertatutakoa ikusita, negar batean hasi zen, negar zotinak oihuak zirelarik; aldi berean, ahuntz oinak harrizko bihurtu zitzaizkion.\n– Lasai, maitea. Gure alabak aurkituko ditut!\nNekazariak ez zekien zer egin: alabak bilatu eta lamia bakarrik utzi, ala lamiarekin gelditu eta alabak agertu arte zain egon. Gauza jakin bakarra zera zen, zazpi egun baino ez zituela emaztea harri bihur ez zedin. Hiru egunetan, sorginek ezkontza egunean emandako senda belarrekin proba egin zuen, aldi berean mendia goitik behera arakatuz, baina ezin alabak aurkitu, ezta belar bakar batekin lamiaren harritze prozesua geratu ere: ordurako bi hankak harrizkoak zituen osorik. Laugarren egunean, Mariren adarraz gogoratu zen bat-batean. Etxea goitik behera miatu, baina inon agertu ez; besoak harritu zitzaizkion orduan gure lamiari. Bosgarren egunean, jentilek oparitutako harkaitz magikoa topatu zuen. Ezin irakurri, ordea, bertan jartzen zuena, urteen poderioz ezabatu egin baitziren hitzak; lamiak ordurako enborra ere zuen harrizko. Eta seigarren egunean, emaztearen ahoa harrizko bihurtu aurreko azken musua jaso zuen, honen ondoren basora joan eta, etsiturik, oihuka hasi zelarik:\n– Mariiiiii, zergatik, zergatiiiiiiiiiiik?\nIluntzean, nekearen nekez, lurrera erori zen ziplo. Norbaiten laztan epelak esnatu zuen orduan: Mari zen.\n– Nekazari, zer duzu?\nGertatutako guztia kontatu zion zeruetako jainkosa boteretsuari.\n– Nekazari, -lasaitu zuen Marik- oraindik garaiz zabiltza. Zure alabak berriro agertu eta emaztea hezur-haragizko bihurtzeko modua erraza da oso.\n– Bai? Zer egin behar dut?\nEta zuek, ipuina irakurtzen ari zareten lamia txikiok, aspaldian dakizue nekazariak zer egin behar zuen. Ez dakizuela? Ba, oso denbora gutxi duzue lamia salbatzeko. Buruari eman eta asmatu! Arrastorik nahi? Agian hitz bakar baten laguntza baino ez duzue behar. Agian diot … Bai! Hortxe zegoen koska: agian hitza berriro erabili behar!:\n– Agian nire alabatxoak oraintxe bertan ager litezke, horrela nire emaztea sendatuz! – bota zuen nekazariak.\nEta, … agian esan eta desira bertan! Nekazariaren aurrean bi lamia txikiak agertu ziren berriro. Aitak eskutik heldu eta korrika itzuli ziren etxera. Amari harrizko bihurtzeko begiak baino ez zitzaizkion falta. Alabak ikustean amaren gorputz guztia hezur-haragizko bilakatu zen berriro, orduantxe berriz ere negarrez hasiz! Zer bitxia!\n– Negar malkoak? Ai, ene, aita! Tristura datorkio berriro! – bota zuen Malenek.\n– Ez, Malentxo.- erantzun amak.- Malko hauek ez dira tristurarenak, pozarenak baizik!\nHarrez geroztik, lamiaren begietan sarri agertzen ziren poz-malkoak, oso zoriontsu bizi izan baitzen beti. Alabaina, negar-malkoren batek edo bestek ere ihes egin zion tarteka, eta zuen ustez, berriz ere harrizko bihurtzekotan egon al zen horregatik? Ez, ba! Pozaren pozez negar egiteko gaitasuna lortzean, tristura-malkoek zuten eragina zeharo deuseztatu zen eta.\nEta haiek ongi bizi izan baziren, gu ere, agian, halaxe bizi gaitezen!\n***Hondarribian, 2012ko azaroaren 10eko arratsalde euritsuan, zeruari eroritako negar-malko batean aurkitutako ipuina.\nGURASO ETA HEZITZAILEENTZAKO BIODANTZA IKASTAROA\n03:07 PM 2012/11/22\nAsko gustatu zaigu oparipuina!\nMalen super harrituta geatu zan, identifikauta sentitu zan edo, eta erabat harrituta zeon!!! Aiara oraindik ezta gehiegi enteatzen.\n03:08 PM 2012/11/22\neskerrik asko erantzuteagatik!!!!


Udako programazioa prestatu du Jai Batzordeak ‘Hau bizipoza’ lelopean | Herribizia\nUdako programazioa prestatu du Jai Batzordeak ‘Hau bizipoza’ lelopean\nKultura 2021-07-05 | 0\nJai Batzordeak eta Udalak Madalenak bertan behera uztea erabaki zuten iaz; erabaki zaila izan zen. Urte beteko etena luzatu egin da zoritxarrez. Hala azaldu zuten ostiralean, hilak 2, Jai Batzordeko kideek Aizpea Otaegi alkatearekin eta udalbatzako bozeramaleekin batera.\n“Guztiok maite ditugu Madalenak, baina bizi izan dugun eta oraindik bizitzen ari garen egoera aintzat hartuta, osasun publikoaren mesedetan, elkar zaintza lehenetsi behar dugu. Topaketa sozial jendetsuak saihesten jarraitu behar dugu”, adierazi zuten.\nHala ere, eta “egoera nahi baino gehiago luzatzen ari denez”, kultura sustatzen jarraitzeko eta kulturaz gozatzeko aukera eskaintzeko apustua egin nahi izan dutela jakinarazi zuten eta uda honetarako programazioa aurkeztu nahi izan diote herriari: “Herri bizia eta dinamikoa garelako eta gure komunitatea ospatzea elkar zaintzeko zereginaren parte dela pentsatzen dugulako”.\nHorregatik, lanean jarraitu dute eta hainbat ekimen landu dituzte ilusioz ‘Hau bizipoza! /¡Que viva la vida!’ lelopean iazko ekimenari jarraipena emanez: alde batetik Madalenetako egunetan, hots, uztailaren 21etik 25era, sentimenduei lekua egin nahi izan diete ekintza sinboliko batzuen bidez. Bestetik, uztaila eta abuztuan zehar, herriko auzo ezberdinetara eramango dituzte euren ikuskizun eta jarduerak. Guztiaren berri emateko herribizia.errenteria.eus/haubizipoza2021 web orria sortu dutela ere azaldu zuten. Ekimen guztiak doakoak izango dira eta gobidapenak gaurtik aurrera (12:00) eskuratu ahal izango dira Lekuona Fabrikan eta sarrerak.errenteria.eus helbidean.\nAmaitzeko, Jai Batzordearen izaerak bizirik eta indartsu jarraitzen duela azpimarratu nahi izan zuten: “Garai honetan ospakizunak halabeharrez xume egin behar ditugu eta jarduteko modua aldatu bada ere, argi dugu ez dela inola ere aldatu zer garen, zer egiten dugun eta zer sentitzen dugun. Aurten ezingo ditugu Madalenak ospatu baina datorren urtean guztiok jaiez gozatuko dugu berriz ere; aurtengoan jarrai dezagun jarrera arduratsuaz jokatzen eta elkar zainduz”.


Langabezia-tasak gora egin du martxoan Eibarren - etakitto.eus\nLangabezia-tasak gora egin du martxoan Eibarren\nMartxoko datuen arabera, 1.589 lagun daude langabezian Eibarren eta langabezia-tasa %12,51koa da. Horrela, ikusi daiteke urtarriletik aurrera gora egin duela langabeziak herrian (urtarrilean 1.535 lagun zeuden langabezian eta langabezia-tasa %12,09ekoa zen; otsailean, ostera, 1.538 zeuden langabezian eta %12,11 zen tasa).\nDebabarrenean %10,57ko langabezia\nEskualdeko herri guztiak hartuta, langabezia-tasa %10,57koa da (urtarrilean %10,22koa zen eta otsailean %10,23koa). Debabarrenari begiratuta, Debak jarraitzen du langabezia-tasarik baxuena izaten (%6,21) eta Soraluzek, berriz, altuena (12, 81). Hain zuzen, Eibar eta Soraluze izan ezik, gainerako herri guztietako langabezia-tasa %10etik beherakoa da.\n– Eibar 1.589 (%12,51)\n– Elgoibar 480 (%8,85)\n– Mendaro 75 (%7,38)\n– Deba 162 (%6,21)\n– Mutriku 224 (%8,63)\n– Soraluze 239 (%12,81)\nDebabarrena 2.769 (%10,57)\n« [EGURALDIA] Eguzkia egingo du gaur eta tenperaturek gora egingo dute Eibarko udaltzainek suzko armak eraman beharko dituzte maiatzaren 1etik aurrera »


erreseinak - Lokailuak\nPerpausak elkartzeko bidea. Lokailuak\nTestu mailako loturak adierazteko erabiltzen ditugun hitzei lokailuak esaten zaie. Lokailuak hitz solteak dira, hau da, ez dira atzizkiak.\nJuntagailuak ez bezala, metatu egin daitezke; hau da, perpaus berean lokailu bat baino gehiago ager daiteke.\nLokailuak bost multzotan sailka ditzakegu:\nEmendiozkoak: aurretik esandakoari zerbait gehitu edo gaineratzeko, adibidez: bestalde, halaber, orobat, berebat, behintzat, segurik, behinik behin, bederen, bederik.\nHautakariak: testuan adierazitako gauza edo ideien artean hautatzeko, adibidez: bestela, osterantzean, gainerakoan, gainontzean, ezpabere.\nAurkaritzakoak: aurretik esandakoari aurkaritza adierazteko, adibidez: ordea, berriz, ostera, aldiz, aitzitik, bitartean, artean, alta, alabaina, dena dela, hala ere.\nOndoriozkoak: testuan zehar esandakoaren ondorio gisako zerbait adierazteko, adibidez: beraz, bada, hortaz, orduan, honenbestez, horrenbestez, halatan.\nKausazkoak: testu mailako kausazko loturak adierazteko, adibidez: izan ere, zeren, ze.\nEmendiozko lokailuak emendatzeko edo gehitzeko erabiltzen dira. Horien artean hauek daude:\nEre: osagai bati egiten dio erreferentzia; honenbestez, ez da autonomoa eta ezin da bera bakarrik joan. Betiere aipatutako perpausaren elementu horren atzean eta ondo-ondoan kokatzen da.\nGainera: aurretik esandako zerbait azpimarratzeko. Normalean, mendeko perpausaren hasieran doa.\nBestalde: esandakoa indartzeko, perpausaren edozein lekutan koka daiteke.\nHalaber, orobat, berebat: aurretik esandakoari zerbait gehitzeko, perpausaren edozein lekutan doalarik.\nBehintzat, bederen, behinik behin: aurretik esandakoari zalantza kutsua eransteko. Ez dira neutroak; hiztunaren ustea adierazten dute.\nLokailu hautakariak, izenak berak adierazten duenez, gauza edo ideien arteko hautaketa adierazteko erabiltzen dira. Beraz, edo eta ala juntagailuen baliokideak dira, adibidez:\nEz edan gehiago edo mozkortuko zara.\nEz edan gehiago; bestela mozkortuko zara.\nBestela, osterantzean: bi erabilera nagusi ditu, baldintza eta murriztapena, "hori alde batera utzita" esapidearen antzeko esanahia duela. Esaiozu egia; bestela, haserratuko da.\nGainerakoan: balio murriztailea edo baldintzakoa. Jan agudo,\ngainerakoan ohera eramango zaitut.\nEzpabere, ezperen: baldintza balioa du, eta beti perpausaren hasieran agertuko da. Zehaztapen bat egingo dugu, ezpabere, askok pentsa dezakete salbuespen bat dela.\nAurkaritzako lokailuak (ordea, ostera, aldiz, berriz, aitzitik, hala ere, alabaina, alta, dena dela...) aldez aurretik esandako zerbaitekiko aurkaritza adierazteko erabiltzen dira. Beraz, baina juntagailuaren antzekoak dira, adibidez:\nEz dut inoiz ikusi, baina berehala ezagutuko nuke.\nEz dut inoiz ikusi; hala ere, berehala ezagutuko nuke.\nOrdea, ostera, aldiz, berriz: antzekoak dira, eta oro har, perpausa hasieran, tartean, zein bukaeran ager daitezke. Ordeak, berriz, lekua murriztuagoa dauka.\nAitzitik: lehenengo perpausa ezezkoa denean; bigarren perpausaren hasieran agertuko da.\nHala ere: bigarren perpausaren hasieran kokatuko dugu. Eta eta baina juntagailuekin batera maiz agertzen da.\nAlabaina: bi adiera har ditzake: aurkaritza eta azalpena.\nDena dela: nolanahi ere esapidearen baliokidea da eta normalean bi perpausen artean jartzen da.\nHaatik, horratik: bi erabilera ditu, alegia, aurkaritzako lokailu gisa ager daiteke edo harridura perpausetan.\nOndoriozko lokailuak (beraz, ba(da), hortaz, orduan, halatan, honenbestez, horrenbestez...) beste lokailu guztiak bezala, ideia eta perpausen arteko lotura adierazteko erabiltzen dira, baina ondorio kutsua gaineratuz. Alegia, jarraian esango dena aurretik esandakoaren ondorioa dela adierazteko erabiltzen dira. Hau dela eta, ilatiboak edo kontsekutiboak esan ohi zaie.\nBeraz: dedukzioa egiteko erabiltzen da eta, oro har, bi perpausen artean agertzen da.\nBada: hiru balio dauzka: ondorioa (= beraz), kausa (= zeren) eta hitz indargarri gida.\nHortaz: berazen baliokidea da.\nOrduan: baldintza kutsua du.\nHonenbestez, horrenbestez, hainbestez: erakusleetatik eratorriak dira, eta berazen balio bera dute.\nHalatan, hala: beraz lokailuaren baliokidea.\nKausazko lokailuak (izan ere, zeren, ze, zergatik, alabaina, ba(da)...), gainerako lokailu guztiak bezalaxe, ideia eta perpausen arteko lotura adierazteko erabiltzen dira, baina kausa kutsua gaineratzen dute. Nolabait, jarraian esaten dena aurretik esandakoaren zergatia edo azalpena dela adierazten dute.\nIzan ere: perpausaren hasieran ipintzen da, eta beste partikula batzuekin ere ager daiteke.\nZeren: perpausaren hasieran agertzen da, eta eta izaten du, indargarri gisa.\nAlabaina: posizio guztietan ager daiteke.\nBada: zeren lokailuaren parekoa da.


Global Express-eko Lantaldea Itzuli\nGaiak: Giza garapen iraunkorra, Nortasun eta aniztasun kulturala, Demokrazia eta parte hartzea\nPraktika honetan, estatuko herrialde desberdinetako Unibertsitateko eta Bigarren Hezkuntzako irakasle-talde batek hartu du parte, Global express hezkuntza-proposamena egitea xede izaki. Lantalde horretan bada Este equipo, en el que también hay un miembro del equipo educativo de Intermón Oxfam-eko hezkuntza taldeko kide bat eta denak elkarlanean ari dira, IKTak baliatuz eta bideokonferentzia bidez bilerak eginez.\nHezkuntza-proposamenari dagokiola, lantaldeak agerturiko helburu nagusia, ikasgelan herritargo globalerako hezkuntza bultzatu nahi duten irakasleek lanabes izango duten Bigarren Hezkuntzarako proposamen didaktiko bat jorratzea da.\nLantalde den aldetik, batzorde eragilearen eta alorraren antolamendu-ereduaren helburua, oro har, herritargo globalerako hezkuntzaren marko teorikoarekin bat etorriko den lan-eredua martxan jartzea da; bestela esateko, herrialdeen desberdintasuna aintzat hartzen duen eta irakaslea protagonista duen parte hartzearen bidezko eredu bat.\nOxfam Intermón-en Munduak elkarlotuz 2017-ko “Mugarik gabeko eskubideak” proposamenean kokatu da esperientzia hori, gure ikasleen gaitasunari egokitutako ibilbidea izan delarik, bizitza hobe eta duinago bat izateko, jatorriko herrialdea nahitaez utzi behar izan duten pertsona askoren errealitatea...... [+]


Ahal Dugu-ko kritikoek Orain Bai izena erregistratu dute Nafarroako Parlamentuan | Politika | Berria\nAhal Dugu-ko kritikoek Orain Bai izena erregistratu dute Nafarroako Parlamentuan\nIzen aldaketa egiteko beharrezko baldintzak betetzen dituztela argudiatu dute kritikoek. Sektore ofizialak dio txosten juridiko bat eskatuko duela.\nNafarroako Ahal Dugu-ko kritikoek batzarra egin zuten iragan martxoan Jon Urbe / Foku\nNafarroako Ahal Dugu-ko sektore kritikoko kideek talde parlamentarioaren izen aldaketa erregistratu dute gaur goizean. Laura Perezek, Carlos Cousok, Ruben Velascok eta Fanny Carrillok zehaztu dute eurek osatutako taldeak aldaketa egiteko beharrezkoak diren baldintzak betetzen dituela. Horien artean kokatu dituzte taldearen barruan gehiengoa izatea eta taldeko bozeramailearen sinadura. Couso da Ahal Dugu-ren bozeramailea Nafarroako ganberan.\nAinhoa Aznarezek, Mikel Builek eta Teresa Saezek osatutako sektore ofizialak, aldiz, uste du aldaketa egin ahal izateko talde guztiaren oniritzia behar dela. Hori dela eta, txosten juridiko bat eskatuko dutela adierazi dute.\nSektore kritikoko parlamentariek prentsaurrekoa eskainiko dute bihar, izen aldaketaren nondik norakoak argitu eta taldearen egungo egoeraren inguruko xehetasunak emateko.


Unai Elorriaga: «Batzuetan hautsi egin behar da kontaera, matxetearekin askotan» | EIBZko liburutegia\nMinaren koordenatuak dira. Poliziak Eustakio Mendizabal Txikia tirokatu zuen tren geltokitik 1.200 metro eta 42 urtera; NATOren tropen laguntzaz bota zuten Muamar Gadafi Libiako diktadore ohia hil zuten hiriburutik 2.800 kilometro eta 14 urtera; ETAk Miguel Francisco Solaun ETAkide ohia hil zuen Sarrikobaso kaletik 900 metro eta 31 urtera; Ugandan Idi Amin jeneralak Benedicto Kiwanukar Auzitegi Goreneko presidenteari hankak eta besoak erauzi ostean sexu organoak ere moztu, ahoan sartu eta artean bizirik zela su eman zion lekutik 8.200 kilometro eta 44 urtera; bortizkeriaren funtsa harrapatu ezinari buruz mintzo da Amezti kaleko bere egongelan Unai Elorriaga idazlea (Algorta, 1972). 2015ean, Algortan (Bizkaia). Orain eta hemen. Bortizkeriaren mapa moduko bat marraztu du bere azken liburuan; egongelatik gertuen izandako atentatu eta hilketetatik hasi eta espiralean globo osora hedatzen den bortizkeriaren mapa bat. Eta generoak uztartzera jo du horretarako. Erdiz eleberri, erdiz saiakera, eta erdiz ipuin liburu den hibrido bat kaleratu du: Iazko hezurrak (Susa). Bakean dirudi egongelak, baina argi adierazten du liburuak: ez dago bake sasoirik. «Barruan hartu, eroan eta amaieran biltzen gaituen literatura hori, ni ez nago irakurlea gustura utzi eta hurrengo liburua erosteko gogoz uzten duen literatura horren alde. Nik ez dut ulertzen literatura horrela, nik ulertzen dut literatura barruan zer edo zer inarrosten duen zer modura».\nDokumentazio lan handia du liburuak. Ruandako hilketak, Ceausescuren Errumania, torturak, atentatuak… Sufritu duzu idazterakoan?\nIdazterakoan sufritzeko alde asko dauzka liburuak, baina ez gara atzo jaio eta aurrez ere badakigu mundua odolez beteta dagoela. Dokumentazio lana badakigun hori egiaztatzea izan da. Zelan interes ekonomiko eta estrategikoek kontrolatzen duten mundua eta zelan edonor hiltzen duten, eta, gainera, modu ankerrean. Aztertu dut nola egin duten hori kalean. Norbanakoaren gorputzetan. Egia da gauza batzuk oso-oso latzak direla. Batez ere Ruandakoak. Aihotzarekin hiltzen zuten. Umeak hiltzen zituzten. Ume txikiak. Badira pasarte batzuk… Eliza aurrean umeak erretzen zituzten, eta justu nire umea jaio berria zen liburua prestatzen hasi nintzenean, eta horrek eraldatu egiten zaitu, baina sakonean egiaztatze lan bat izan da.\n«Zergatik nahasten dituzu Ruanda eta ETA?». Torturatzaile moduko batek galdera horiek egiten dizkio azken kapituluan Irene Arrias protagonistari. Inpresioa dut zuk zeure buruari egindako galderak ere badirela.\nIdazketa prozesua bera ere lantzen da galdeketa horretan, bai. Zergatik Ruanda? Zergatik ETA? Eta zergatik biak batera? Hausnarketa bat dago galderen ondoren. Gure biolentziaren inguruko planteamendu guztiak aurrez oso-oso garbi daude. A priori, denok dakigu ez gaudela indarkeriaren alde, baina halako galdera tipo batzuen aurrean ez dakizu zelan jokatu. Armadak bai, armadak ez. Zergatik Irail Beltza bai, baina Mossadekoak ez. Kontraesan asko dauzkagu barruan, baina ez ditugu azaleratzen, eta galdeketa da modu bat hori azaleratzeko. Oso argi dauzkagu ideiak, baina, ño, egon behar da hor. Hor, zer egingo zenuke hor? Nik, normalean, nobeletan ez dut tesirik egin nahi, hausnartu egin nahi dut, eta hausnarketa baten osteko berrausnartzea da galdeketa hori. Berriz kolokan jartzen da hausnartu duzun guztia. Galdeketa horretarako dago, eta galdeketara bideratuta dago liburua.\nProtagonistak ez du asmatzen galderak erantzuten. Zuk ere liburu osoa bukatu, eta ezin.\nGauza askoz ere gehiago dakit orain, baina ondorioetara ez naiz heldu. Irene ere ez. Ondorio bat edo beste izan daiteke mutur batekoa edo bestekoa, baina ez dago ondorio erabatekorik.\nJakiteak ez dakar ulertzea.\nLehen kapituluan, bortxakeriaren inguruko lan entziklopedikoa egin duzu, eta azken kapitulua, berriz, pertsonaiaren min zehatzean zentratu duzu. Eta inpresioa dut ez entziklopedia bidezko jakintzak eta ez nor bere zauriaren ezagutzak ez dakarrela bortxaren ulermenik. Badago beti ihes egiten duen zerbait.\nBai, teorizatu ahal dugu horren inguruan, baina behin eta berriro egiaztatzen da historian hori gertatzen dela. Kontua ez da hau gaiztoa dela, berezko psikopata bat, eta horregatik hiltzen duela. Ez, ez, ez. Hemen munduko pertsonarik onena ere hiltzaile da egoera batzuetan, eta egon behar da egoera horietan, biolentzia hori jasaten eta biolentzia hori eragiten. Hor dago nazien garaiko adibidea. Oso pertsona onak, kristauak, inor ez hiltzeko promesa egindakoak, eta halako batean lan esparru batean topatu eta pertsonak hiltzen etengabe aritu zirenak. Eta munduan etengabe gertatu da hori. Akaso da zerbait genetikoa, auskalo, baina zer edo zer badagoela argi dago.\nKlasiko bat da galderen artean: badago bortxa kontatzerik?\nBortxa kontatzerik badago, eta asko kontatu da, gainera. Harrapa ezin den hori kontatzea beste kontu bat da. Baina ez da hori nire asmoa. Asmo asko dauzkat liburu honekin, baina haietariko bat da denok onak garelako eta besteak gaiztoak direlako manikeismo horri itzuri egitea.\nLehen kapituluan dator esaldia: «Zein gutxi fidatzekoak literatura asko duten gaiak».\nLiteratura asko dagoenean, literaturaren zati bat, eta ez txikiena, izaten da propaganda literatura. Nik apur bat aurre egin nahi izaten diot horri. Zer irudipen dauka hamalau urteko gazte batek adibidez maitasunari buruz gaur egun? Urteek aurrera egin ahala konturatzen zara hori dela fartsa bat. Polita izan daitekeela ideia hori eta negar egiten dugula pelikula batzuekin, baina engainatu egiten gaituztela. Eta gerrarekin gauza bera. Koronelak ongi jantzita, jeneralak, promozio festak… Susan Sontagen semeari irakurri nion aurrekoan Europa bizi dela dena perfektua den ustean. Eta halako batean konturatzen da batzuk sartzen direla aldizkari batean kalaxnikov batekin eta hiltzen dituztela marrazkilari batzuk. Igual, mundua ez da hain perfektua. Ematen du Europak sortzen duela burbuila hori, eta AEBetan ere izango da paretsua. Ematen du dena dela bakea, dena dela elkar laguntza, eta gero Europak zer egiten duen kanpoan… Hori da inpresioa daukadana literatura askorekin eta zinema askorekin. Amaierek perfektuak izan behar dute! Hori oso kuriosoa da. Normalean, nire liburuek ez dute amaiera perfekturik, eta institutu eta ikastoletara noanean beti kexatzen zaizkit amaierengatik. Amaiera zoriontsuaren sindrome hori daukagu Europan, AEBetan eta Mendebaldean orokorrean, eta horren kontra nabil.\nNarrazio linealarekiko errezeloa ere igartzen zaizu liburuetan. Akaso, horregatik da? Narrazio lineal itxiak irakurlea seduzitzeko joko bat direlako agian?\nHasiera, korapiloa eta amaiera gisako narrazioak dira seduzitzeko bide bat, eta historian zehar funtzionatu du, eta jendea erakarri du. Ni horren kontra nago apur bat. Uste dut literatura, maite dugun literatura behintzat, beste gauza bat dela. Seduzitu bai, baina beste zentzu batean seduzitzen duela. Beharbada, zentzu intelektualago batean. Barruan hartu, eroan eta amaieran biltzen gaituen literatura hori, ni ez naiz irakurlea gustura utzi eta hurrengo liburua erosteko gogoz uzten duen literaturaren aldekoa. Nik ez dut ulertzen literatura horrela, nik ulertzen dut literatura, barruan zer edo zer inarrosten duen zer moduan, eta, horretarako, batzuetan hautsi egin behar duzu kontaera, matxetearekin askotan. Nik ulertzen dut jende askok nire libururen bat hasi eta bota egiten duela. Baina horrek ere zer edo zer adierazi nahi du. Zer edo zer eragin dizu literatura horrek. Txarrerako, igual, baina zerbait.\nObedientziari buruzko gogoeta franko dago liburuan. Esango nuke irakurlea nahiago duzula desobedientea.\nUste dut desobedientziaren aldeko aldarri bat dela liburua. Ni beti izan naiz oso desobedientea etxean, kanpoan, Eta literaturan ere bai. Literaturan beti ahalegindu naiz markatutakoa eta esandakoari izkin egiten. Eta orain ere bai. Naturalena, niretzat, izango litzateke jarraitzea orain arte moduan idazle profesional izaten, baina erabaki dut ezetz, beste bide bat hartu behar dudala. Mundu guztiak esaten dit kontrakoa, baina behar bada topatuko ditut beste bide batzuk.\nLiburuan badira ETAk hildakoak, GALek hildako ETAkoak, eta baita ETAk hildako ETAko kide ohiak ere. Xume kontatu dituzu denak.\nMin handia daukagu, eta oso hurbil dago min hori. Liburu hau irakurriko duen batek baino gehiagok edukiko du min horretan parte handia, eta tonua topatzea izan da zaila. Nik egin nahi nuen ETAren historiaren laburpen bat, eta nahi nituen gutxi gorabehera alderdi gehienak behintzat kontatu. ETAk hil zituenak, GALek edo Batallon Vasco-Españolek hil zituen ETAkideak, eta baita ETA barruko gatazken ondoriozko hildakoak ere. Eta laburpen hori topatu nahi nuen Algortan bertan. Algortan heriotza asko egon da, eta erabaki behar nuen zer kontatu, zer ez kontatu, zeren alde egin, zeren kontra… Beti dago ekidistantziaren akusazio hori, baina uste dut idazten duen batek, pentsatzen duen batek, hori egin behar duela hain zuzen ere, ekidistantziari eutsi. Barruan sartzen bagara, ari gara kontatzen min hori guretik eta gure ingurunetik, eta hor ez goaz aurrera. Aurrera egitekotan, egingo dugu hori kanpotik ikusita eta hori neurtzen munduan. Baten batek esango dit ez naizela jarri guardia zibil baten paperean. Nola jarriko naiz? Nik ez dut bere bertsioa kontatuko. Eta ez dut ETAkide baten bertsioa kontatuko, ez naizelako ETAkide izan, eta ez dakidalako. Nire ustez, behar-beharrezkoa da kanpotik ikustea.\nPlanetara zabaltzen da liburua, baina oso Algortakoa da.\nBai. Kaleak hor daude, eta dena nahasten da herri berean. Eta, azken finean, horrek egiten du herria herri. Badira lotarako baino ez diren herriak. Askotan, hori esaten da Algortari buruz, baina Algortak historia eta nortasun handia dauka, eta gauza latz eta eder asko bizi izan ditu. Hori da gehien ezagutzen dudana. Beraz, ez dut hautatu Algorta Algorta delako, baizik eta Algorta nirea delako. Aingura bat behar duzu, eta gero hortik zabalduz zoaz.\nIrakurri dizut funtsezko zaizkizun gauzez idatzi nahi duzula, eta ez duzula uste liburu askoz gehiago kaleratuko duzunik.\nNiri iruditzen zait idazle batek asko jota idatzi behar dituela zazpi, zortzi, bederatzi liburu; gehiago ez. Gehiagorako ez dio ematen. Hortik gora, ikusten dituzu idazle asko idatzi eta idatzi eta urtean behin liburu bat kaleratzen, eta badirudi heltzen direla puntu batera ez dakitena zeri buruz idatzi eta hartzen dutela egunkari bat eta ikusten dutela albiste bat ederra eta erabakitzen dutela horri buruzko liburu bat ateratzea. Nik ez dut ikusten literatura horrela. Niretzat, literatura da oso gauza sakona, biluzi egiten zarelako, eta ematen duzulako zure onena. Orain, idazteko denborarik gabe nabil, eta sorkuntza mina daukat. Asko aldatzen ez banaiz, badakit min hori beti izango dudala, baina gauza bat da hori, eta bestea da urtero argitaratzea. Ez dut eman nahi emateagatik. Gauzak ondo sakonduta egin nahi ditut, eta niretzat oso esentzialak diren gauzei buruz. Orduan, ba, pentsatuz gero zortzi urtean behin, hamar urtean behin aterako dudala liburu bat, matematika kontua da. 40 urte ditut, eta, beraz, asko jota beste lau liburu atera ahalko ditut. Bost dauzkat orain, ba hamar egingo ditut? Zortzi? Neure burua asko aldatzen ez bada, behintzat, hala izango da.\nKategoria Berria egunkaria, Liburua, etiketak 2015, Berria, Iazko hezurrak, Liburua, Susa, Unai Elorriaga by Amaia. Gorde lotura.


NeoBank Apk Deskargatu Androiderako [Lineako Bankua] | APKOLL\nNeoBank Apk Deskargatu Androiderako [Lineako Bankuak]\nUrriaren 9, 2021 by Reyan Ahmad\nFinantza sistema errazteko modu erraz eta erraz baten bila zabiltza? Bai bada, hemen gaude zuretzat eskuragarri dagoen aplikaziorik onenarekin, maila aurreratuko finantza zerbitzuak eskaintzen dituena. Lortu NeoBank Apk zure Android gailuan eta hasi zerbitzu harrigarri guztiak aztertzen.\nDakizuenez, banku ugari daude leku desberdinetan eskuragarri, jendearentzako ezaugarri mota desberdinak eskaintzen dituztenak. Bankuek dirua aurrezteko eta lortzeko zerbitzu onenetako batzuk eskaintzen dituzte. Beraz, gaur hemen dugu antzeko aplikazio bat zuentzat.\nZer da NeoBank Apk?\nNeoBank Apk Android Finance aplikazio bat da, erabiltzaileentzako banku digitaleko ezaugarri onenak eta berrienak eskaintzen dituena. Plataformak banku zerbitzu sinple eta seguruak eskaintzen ditu, zure Android gailutik erraz sar zaitezke eta gozatu.\nAplikazioa bereziki merkataritza banku ezagunenetako batek aurkeztu du, Indonesian eskuragarri dagoena. Herrialde osoan hainbat sukurtsal daude eskuragarri, erabiltzaileek zerbitzu aktiboak eskaintzen dituztenak. Beraz, dirua kudeatzeko modu berri bat aurkezten dute.\nHori dela eta, hemen gaude Lineako Bankua aplikazioa, zeinaren bidez erraz sar zaitezke zure Android-eko banku-funtzioetara. Sistema digitalak funtzio anitz eskaintzen ditu, telefono mugikorrean erraz sar zaitezke eta gozatu.\nNeoBank aplikazioa bereziki garatua dago Indonesiako hiritarrentzat, hau da, beste herrialde batzuek ezin dute eskuragarri dauden zerbitzuetara sartu. Beraz, Indonesiako herritarra bazara, sartu aplikazio harrigarri honetara eta esploratu zerbitzu harrigarri guztiak.\nBeraz, izen emate prozesua osatu behar duzu, baina ez kezkatu prozesuak. Minutu batzuk besterik ez dituzu behar, prozesua erraz osatzeko. Erregistratzeko prozesuak mugikorreko zenbaki aktiboa behar zuen, egiaztatzeko erabiliko dena.\nErabiltzaileek zenbaki aktibo bat partekatu behar dute eta bertan OTP (One-Time-Password) jasoko dute. Beraz, egiaztatu OTP eta osatu informazioa. Izena emateko prozesua amaitutakoan, zure kontua erabiltzeko prest egongo da.\nErabiltzaileentzako eginbide ugari daude, zure kontuaren bidez sar zaitezke. Irabazien interes-tasa% 8 da, hemen dirua aurrezteagatik irabaz dezakezu. Beraz, hemen diru kopuru handi bat erraz aurreztu dezakezu eta berehala etekinak atera.\nDirua transferitzea lineako bankuen ezaugarri ohikoenetako bat da, baina beste zenbait plataformatan kopuru bat eskatzen du. Baina hemen ez duzu inolako dirurik xahutu behar diru transferentzian. Zure dirua ez da hemen kenduko partekatzeagatik.\nHemen duzu transakzio guztien historia osoa. Beraz, edozein ordainketaz ahaztuta ere, historiako informazio guztia jaso dezakezu. Ez duzu inolako ordainketari buruzko informazioa kezkatu beharrik. NeoBank Deskargatu eta arakatu ezaugarri harrigarri guztiak.\nErabiltzaile gehienak kezkatuta daude segurtasunarekin eta segurtasunarekin, baina aplikazioak maila aurreratuko segurtasun sistema eskaintzen du. Beraz, zure datuak eta finantza egoerak ez dira hirugarrenekin partekatuko. Beraz, zure datu guztiak seguruak eta seguruak izango dira.\nEz gara aplikazioaren garatzaileak, horregatik ezin dugu zure segurtasunari edo segurtasunari buruzko inolako berme pertsonalik eman. Zerbitzu horietara sar zaitezke eta informazio gehiago bildu. Erabili aplikazio hau pozik bazaude. Ez gara emaitzen erantzule izango.\nZerbitzuekin konforme ez bazaude, aukera gehiago ditugu guztientzat. Beraz, sar zaitezke Neo Apk iFectivo, antzeko ezaugarriak ere ematen dituztenak.\nTamaina 29.63 MB\nPaketearen izena com.bnc.finantza\nGaratzailearen Banku Digitaleko Bankua Neo Commerce\nLaguntza minimoa behar da 4.4 eta Goian\nNola deskargatu NeoBank Android?\nAukera ugari daude erabiltzaileek Apk fitxategia deskargatzeko. Beraz, Apk fitxategia eskuratzeko prest bazaude, metodo hauek partekatuko ditugu. Google Play Store denda bisita dezakezu, baina aplikazioa aurkitu behar duzu.\nBeraz, hemen gaude zuentzako guztientzako metodo hobearekin. Aurkitu besterik ez duzu deskargatzeko botoia, orrialde honen goialdean eta behean ematen dena. Botoia aurkitu eta gero ukitu bakarra egin ezazu. Deskarga prozesua laster hasiko da automatikoki.\nAplikazioaren ezaugarri nagusiak\nFinantza aplikazio onena\nLortu irabazien% aurreztean\nDiruaren doako transferentzia\nPlataforma segurua eta segurua\nOnartu hizkuntza anitzak\nEz ditu hirugarrenen iragarkiak onartzen\nPartekatzeko eta dirua jasotzeko modu erraz eta erraz baten bila bazabiltza, orduan NeoBank Apk da zuretzat eskuragarri dauden aukerarik onenetakoa. Beraz, eskuratu Apk fitxategia zure Android gailuan beheko deskarga estekatik eta hasi zerbitzu guztiak aztertzen.\nKategoriak Ogasun, Apps Tags NeoBank Apk, NeoBank aplikazioa, NeoBank Deskargatu, Lineako Bankua Post nabigazioa\nMacro Space v2 Apk Deskargatu Androiderako [FF Hack]


Arrakasta handia izan du Dbus-ek antolatutako Carlos F. Daganzo irakaslearen hitzaldiak | DBUS\nArrakasta handia izan du Dbus-ek antolatutako Carlos F. Daganzo irakaslearen hitzaldiak\nEhun lagun inguru hurbildu ziren pasa den urriaren 9an, asteazkena, Dbusek antolatuta Carlos F. Daganzo irakasleak, Berkeleyko (Kalifornia) Unibertsitateko Garraioaren Zientzietako Katedradunak, Donostiako Udaleko Bilkura Aretoan eman zuen hitzaldira.\nMugikortasun, ingurumen eta ingeniaritzaren alorretako profesionalek, eta Donostiako zein Donostia inguruko herritar ugarik ere, Bartzelona eta Yokohama hiriek, esaterako, konfigurazio eraginkorragoa eta iraunkorragoa izatea ahalbidetu duten azken berrikuntza teknologikoak zuzenean ezagutzeko aukera izan zuten.\nCarlos F. Daganzo, jendeak dioenez mugikortasun iraunkorraren alorrean munduan dagoen ikertzailerik hoberena baita, hiriak modu razionalean konfiguratzeko premia transmititu zuen, hiri erdialdeetako trafiko fluxua optimizatzeko dauden azken aurrerapen teknologikoez baliatuta eta garraio kolektiboaren erabilera nabarmenduta XXI. mendeko hirietarako garraio modurik eraginkorren gisa.\nEra berean, Daganzo irakasleak Dbuseko autobusetan berriki jarri duten Anti-Buching sistemaren gakoak azpimarratu zituen, Dbusekin eta Kaliforniako Berkeleyko Unibertsitatean sortutako Via Analytics enpresarekin batera aritu baita horretan. Sistemaren helburua da linea bereko autobusen artean zaindu beharreko distantziari eustea, ezarritako ordutegiak ahalik eta gehien errespetatzeko. Sistemak hobeto gidatzeko gida bisualak eskaintzen ditu, gidariaren postuaren ondoan jarritako Tablet baten bidez, eta jada 5, 25 eta 28 lineetako autobusetan eta hiriko hainbat lineatan dabilen autobus hibridoan instalatuta dago.


EUSKADI.-Gizon bat atxilotu dute Bilbon arma zuri batekin eraso egitea leporatuta\nErtzaintzaren agenteek 26 urteko gazte bat atxilotu zuten atzo goizean Bilbon, ustez gizon bi labanaz zauritu zituzten borroka batean parte hartzeagatik, Eusko Jaurlaritzako Herrizaingo Saileko iturriek gaur jakinarazi dutenez.\nAtzo goizaldean, 5:30ak aldera, Bilboko Agirre Lehendakariaren etorbidean borroka bat izaten ari zela ohartarazi zuten Ertzaintza. Hara patruila bat joan zen eta gizon bi zaurituta aurkitu zituen; batari odola zerion sahiets aldetik, eta besteak hainbat urradura zituen, esandakoaren arabera, labanaz egindakoak. Antza denez, hiru pertsonek eraso egin zieten eta gero alde egin zuten.\nAnbulantziaren zain zeudenean, borrokan parte hartu zuela aitortu zuen gazte bat aurkitu zuten agenteek inguruan. Zaurituetako batek, gainera, urradurak egin zizkionetako bat hura zela esan zuen; beraz, atxilotu egin zuten.\nZaurituetako bat Basurtuko Ospitalera eraman behar izan zuten lesioak artatzera, eta atxilotua, aldiz, atzo arratsaldean eraman zuten epaitegira.


Urtarrilaren 22 wikipedia - Yahoo Search Results\nUrtarrilaren 22 - Wikipedia, entziklopedia askea.\nUrtarrilaren 22 a gregoriotar egutegiaren urteko hogeita bigarren eguna da. 343 egun falta dira urtea amaitzeko, 344 egun bisurteetan.\nUrtarrilaren 28 - Wikipedia, entziklopedia askea.\nUrtarrilaren 28a gregoriotar egutegiaren urteko hogeita zortzigarren eguna da. 337 egun falta dira urtea amaitzeko, 338 egun bisurteetan. Jaiotzak Euskal Herrian\nUrtarrilaren 23a gregoriotar egutegiaren urteko hogeita hirugarren eguna da. 342 egun falta dira urtea amaitzeko, 343 egun bisurteetan.. Jose Eizagirre Jaiotza: 1881eko otsailak 4\nUrtarrilaren 26 - Wikiwand\nWikipedia, Entziklopedia askea Urtarrilaren 26 a egutegi gregoriotarraren urteko hogeita seigarren eguna da. 339 egun falta dira urtea amaitzeko, 340 egun bisurteetan . Jaiotzak\nUrtarrilaren 21a gregoriotar egutegiaren urteko hogeita batgarren eguna da. 344 egun falta dira urtea amaitzeko, ... 1870eko apirilak 22 Heriotza: Q3286190, 1924 ...\nUrtarrilaren 5 - Wikipedia, entziklopedia askea.\nArtikulurik ez duten Urtarrilaren 5ko jaiotzak Marilyn Manson • Paramahansa Yogananda • Deepika Padukone • deadmau5 • Uli Hoeneß • Anne-Louis Girodet de Roussy-Trioson • Sakis Rouvas • Joseph Erlanger • Nicolas de Staël •\n1873ko urtarrilaren 1ean, Japoniak orduarte txinatar egutegian oinarritutako Japoniar egutegi tradizionala alboratu eta gregoriotar egutegia bereganatu zuen. 1880 - Panamako kanalaren lanak hasten dira. 2004 - NASAren Spirit sunda, Martitzen lurreratu zen.\nUrtarrilaren 9 - Wikipedia, entziklopedia askea.\nUrtarrilaren 9a gregoriotar egutegiaren urteko bederatzigarren eguna da. 356 egun falta dira urtea amaitzeko, 357 egun bisurteetan. ... 22 abuztua 2020, 14:05.\nHyun Soong-jong wikipedia - Frontier Yahoo Search Results\nHyun Soong-jong (February 26 (Lunar January 26), 1919 – May 25, 2020) was a South Korean politician. He served as Prime Minister from October 1992 through 1993. He was nominated by then-President of South Korea Roh Tae-woo.\nurtarrilaren 22 wikipedia free urtarrilaren 22 wikipedia download\nurtarrilaren 22 wikipedia 2017 urtarrilaren 22 wikipedia movie\nurtarrilaren 22 wikipedia 2016 urtarrilaren 22 wikipedia images\nurtarrilaren 22 wikipedia meaning urtarrilaren 22 wikipedia full


Artisautzazko ogiaren oinarrizko biologia - Uribe kosta - Hiruka.eus\nArtisautzazko ogiaren oinarrizko biologia\nRiki Mutuberria Zabala 2020-05-12 08:00\n© RIKI MUTUBERRIA ZABALA\nAskok aurkitu dugu konfinamendurako ihesbidea etxean dugu laborategian: sukaldean. Ore amaz egindako ogia izan da gehien partekatu den errezetetako bat. Baina, zer da ore ama? Zein mikrobio bizi dira bertan? Nondik datoz? Eta nola eragiten diete ogiaren ezaugarriei?\nBeste biohacker asko bezala, hartziduraren zalea naiz kozinatzeko orduan. Horregatik, suhiltzaile baino lehen sukaldaria izan zen Imanol nire lagun maiteak, konfinamendu betean, ore amatik abiatuta ogia egiteko errezeta bidali zigunean, bitan pentsatu gabe ekin nion irina eta ura nahasteari.\nOre ama, edo legamia ama, ogiaren masa hartzitzeko erabiltzen diren onddo eta bakterioen kultibo bat da. Edozein ore amatan bizi diren mikrobioak elkarren nahiko antzekoak badira ere, ore bakoitzaren mikrobio-konposaketa bakarra da. Legamiak zelulabakarreko onddoak dira, eta hartzidura alkoholikoa egiten dute.\nEdozein ore amatan bizi diren mikrobioak antzekoak badira ere, ore bakoitzaren mikrobio-konposaketa bakarra da\nProzesu horretan irinean dauden azukreak kontsumitu eta alkohola eta CO2 ekoizten dira. Alkohola labeko beroak lurruntzen du, eta CO2-aren burbuilak glutenean atxikita gelditzen dira; horren ondorioz orea harrotu egiten da, eta ogia bigun geratzen da. Bakterioak legamiak baino ugariagoak izan ohi dira, laktobaziloak izaten dira eta hartzidura laktikoa eragiten dute. Azukreak kontsumitu eta azido laktikoa ekoizten dute, eta horrek ematen dio ogiari zapore pittin bat azidoa. Hartzidura bikoitz horren emaitza ogi gozoagoa, digeritzeko errazagoa eta nutritiboagoa da.\nMunduko okinei galdezka\nOre amaren biologia ikertzeko asmoz, Ipar Carolinako Unibertsitate Estataleko Zientzia Publiko Laborategiak zientzia irekiko proiektu bat sortu du, zeinean denok parte har dezakegun. Proiektu horren bitartez, hamazazpi herrialdetako ore amaren 571 lagin biltzea lortu dute. Inkesta global bat egin dute eta horren bitartez milaka okin zaleturen eta profesionalen datuak eta historiak jaso dituzte, eta ikastetxeei aukera ematen diete nazioarteko zientzia-egitasmo batean parte hartzeko.\nInkesta globaletik abiatuta, ore amaren laginetan 200 legamia-espezie inguru topatu dituzte, eta laktobaziloen eta antzeko bakterioen beste horrenbeste. Laginetako legamia ugarienak Saccharomices cerevisiae dira, hau da, besteak beste garagardoa eta ardoa hartzitzeko erabiltzen den mota berekoak; hala ere beste legamia ezagun batzuk ere agertu dira, Candida esaterako.\nMikrobio jakin batzuk gailentzen dira\nMota guztietako milaka onddok eta bakteriok inguratzen gaituztela kontuan izanda, nola liteke gutxi batzuk baino ez egotea ore aman?\nMota guztietako milaka onddok eta bakteriok inguratzen gaituztela kontuan izanda, nola liteke gutxi batzuk baino ez egotea ore aman? Antzeko zerbait gertatzen da hartziduraz ekoiztutako beste elikagai batzuetan; jogurtetan eta konbutxean, konparazio baterako. Nagusitzen diren mikrobioek kondizio ezin hobeak sortzen dituzte eurak hazteko, baina oso desegokiak beste mikrobio batzuk garatzeko.\nDirudienez, kondizio horiek okinen eskuetara transferitzen dira; analisien arabera, haien ore aman dauden legamia eta bakterio berdinek kolonizatzen dituzte eskuok. Gure eskuetan ere laktobaziloak eta legamiak egoten dira, baina ez beti, eta ez hain kantitate handian.\nDibertsitate bila, bestelako osagaien bidez\nEzin esan liteke mikrobio horien jatorria ura denik, ezin izan baitira aurkitu ur-laginetan. Ohikoa da, hori bai, irinetan eta haien emaitza diren ore aman bakterio eta legamia berdinak aurkitzea. Normalean, irin integralek legamia gehiago izaten dute, eta findutako irinek bakterio gehiago. Horrenbestez, oso litekeena da irin-mota bat baino gehiago nahasiz gero eta dibertsitate handiagoa lortzea.\nBestelako produktu batzuk gehituz ere egin daitezke saiakerak. Nik neuk, esate baterako, artisautzazko belgikar garagardo baten tanta batzuk eta jogurtaren gazur apur bat botatzea erabaki nuen. Harro nago atera zaidan ama oreaz, eta gorde egingo dut aurrerantzean ere erabiltzeko, oso ogi gozoa ematen baitu.


Negozio-aretoa eta atseden-gela\nDonostia Aeropuerto de\nAirelineak eta helmugak\nEuskara Ingelera Espainiera\nInicio Donostia Aireportuko zerbitzuak Kategoriak Negozio-aretoa eta atseden-gela\nDonostiako Aireportuko zerbitzukoak\nPosta Ekipajeak Familiak Informazioa MUP Negozio-aretoa eta atseden-gela Iritsiera-gunea Irteera-gunea\nHitzaldi eta bileretarako aretoa\nHitzaldi eta bileretarako aretoa Atseden-gelak\nAena-k hitzaldietarako eta laneko bileretarako zein bilera pribatuetarako kudeatzen duen aretoa, terminalaren eremu mugatuan dagoena.\nIritsi, egin zure bilera eta hartu hegaldia berriro. Donostiako aireportuak eskura jartzen dizu hitzaldietarako areto bat, 25 eserleku dituena, laneko bileretarako zein bilera pribatuetarako. Terminalaren eremu mugatuan dago, eta sarbide azkarra du. Halaber, bada atseden gela eta VIP arreta alokatzeko aukera ere, baita Iberiaren laguntza zerbitzu osagarriak kontratatzekoa ere.\nPosta elektronikoa: aeropuertosansebastian@aena.es\nAena-ren jabetzako aretoa, Irteeretan eta Iritsieretan erabilgarri dagoena, hegaldi pribatu zein komertzialetarako. Iberia-ren laguntza-zerbitzuaren bidez kontrata daiteke, edo soilik atseden-gela gisa (zerbitzu osagarririk gabe).\nLau pertsonentzako aretoa da, eraikinaren albo batetik aretoraino diskrezio osoz pasa ahal izateko eta, ondoren, plataformara igarotzeko. Horretarako, beharrezkoa da Iberiarekin VIP laguntza-zerbitzua kontratatzea; aukeran dakar catering zerbitzua eta kortesiazko autoa, plataforman hegazkineraino joateko.\nBestela, hegaldi komertzialetan aretoa atseden-gela gisa eta laguntza-zerbitzurik gabe aloka daiteke; orduan, bertaratzea eta hegazkineratzea terminalaren alde publikotik egingo da. Interesdunak posta elektronikoz eska diezaioke aretoaren errentariari. Hala ere, bertan ez duzu arreta pertsonalizaturik jasoko.\nGune publikoan dagoen lau giroko doako atseden-gunea.\nSolairua 0. Hall publikoa


Mitxoleta - Wikipedia, entziklopedia askea.\n(«Papaver rhoeas» orritik birbideratua)\nArtikulu hau loreari buruzkoa da; animalia gaitzat duena beste hau da: «tximeleta»\nMitxoleta (Papaver rhoeas) landare mota bat da, gorri biziko lorea duena. Zelai eta bide bazterretan agertzen da batez ere, apiriletik aurrera, sarritan gari edo garagar zelai osoak estaliz. Jatorri ezezagunekoa da, baina Europa hegoaldekotzat eta Afrika iparraldekotzat jotzen da gehienetan, eskualde horietan antzinatik ezagutzen baita. Kontuan hartu behar da nekazaritza Mediterraneo inguruan garatu izan dela aspalditik, eta horri lotuta agertu izan dela beti ere mitxoleta.\nEspeziea Papaver rhoeas\nInpresionistek inspirazio iturri izan dituzte mitxoletaz beteriko zelaiak, batez ere Claude Monet margolariak. Gainera, sinbolismo handiko lorea da. Egun, Erresuma Batuan zenbait pertsonak paparrean daramate jantzita, oroimeneko mitxoleta bihurtuta (poppy), gerran hildako militarren omenez.\nMitxoletak galsoroan, Muruzabal\nMitxoleta urteko landarea da, itxura hauskorrekoa. Zurtoinak adarkadura gutxikoa da, fina eta ilez estalia, nahiko luzea hazten den zelaietako zerealak baino gorago irten ahal izateko. Moztean, gai likatsu esnekara jariatzen du, Papaver generoko beste espezieek bezala.\nHostoak txandakatuak ditu. Loreek lau petalo dituzte, apur bat zimurtuak eta ertzetan elkar estaltzen direnak.\nPapaver generoko landare guztiak bezala, mitxoletak eragin narkotikoak izan ditzake, dituen alkaloideak direla-eta. Fitoterapian lehortutako hostoak erabiltzen dira, batez ere infusioak egiteko. Eragin lasaigarria du helduengan, baina are gehiago haurrengan.\nBatzuetan, hazi lehorrak ogi mota bereziak egiteko erabiltzen dira.\nBatzuetan, hosto edo petalo lehorrak kanabisaren ordezko gisa erabiltzen dira,. Hala ere, erabilera hau ez dago oso hedatua.\nLo-belarra (Papaver somniferum)\nMultimedia: Papaver rhoeas\nEspezieak: Papaver rhoeas\nAzken aldaketa 12 abuztua 2021(e)an, 19:47(e)tan\nOrriaren azken aldaketa: 12 abuztua 2021, 19:47.


Aurrera Take Away 120 Mega mugikorrarekin 50 giga – Online soilik! - Fibra mugikorrarekin eskaintza paketea | Euskaltel\nInternet eta mugikorra\nMugikorra: dei mugagabeak + 10 GB\n+ 40 GB hilabetean urte batez. Info gehiago\nProbatu urte batez*\n* Ondoren dei mugagabeak + 10GB.\nOnlineko sustapen esklusiboa, 2019/07/31 baino lehen Zuntz Optikoan alta ematen dutenentzat bakarrik balio du sustapen honek. 120 megako Internet eta Mugagabeak eta 50 GBko tarifa duen mugikor linea bat urtebetez. Sustapena amaitutakoan, Mugagabeak + 10 GB-ko tarifa izango du. Kostua 39,9 €/hil 12 hilabetez (12 hilabete irauteko konpromisoarekin).\nPrezioa kalkulatzeko, kontuan hartu dira BEZa eta uztailaren 22ko eguneraketa. Ez dira sartzen, ez beste produktu batzuk, ez kontsumoak. Gogoan izan estatu barruko deiak (7.000 minutu) eta kontsumoak barne dituztela mugikorreko tarifa finkoek (ez daude sartuta roaminga, datu osagarrien blokeak...). Sustapen hau kontratatuta, bezeroak espresuki eskatzen du faktura formatu elektronikoan jasotzea.\nZer abantaila ditu Aurrera Take Awayk?


BLOGAREN INGURUAN... | KE Innova\nBLOGAREN INGURUAN…\tEducontic\t2016-11-18T11:53:07+00:00\nHEZKUNTZAREN ALORREKO BERRIKUNTZARAKO BLOGA\nKE INNOVA kristau eskolaren ekimen berria da.\nHezkuntzako Berrikuntzarako Blog honen bidez, gure sareko ikastetxe guztien berrikuntzarako bidean inspiratu, hornitu eta lagundu nahi dugu. Izan ere, badakigu aukera berriak eskaintzen eta aldaketak eskatzen dituen gizartera egokitzeko kezka denok daukagula. Denok ari gara gure eremuan mugitzen eta berrikuntzak sartzen, neurri handiagoan ala txikiagoan.\nBlogari esker, ideiak, joerak, benetako esperientziak eta gogoetak partekatzeko aukera izango dugu, gure ikuspuntua zabaltzeko eta nahi dugun etorkizuna eraikitzeko irizpideez hornitzeko. Gure ustez, sarea talentuz josia dago, eta, horregatik, denon artean eraikitzeko gonbidapena egiten dizuegu. Norberaren ezagutza eta esperientziatik abiatuta, gutako bakoitzak egin ditzakegu ekarpenak, hala nola sarrerak idazten, iruzkinak egiten, galdetzen eta gogoetak partekatzen. Komunitatearen parte-hartzearekin, ezagutza garrantzitsua sortu eta partekatu ahal izango dugu.\nBloga gu guztiontzat erreferentea izatea espero dugu, baita inspirazio-iturri izan daitekeen beste eskola, sare eta irakasleentzat ere. Kristau Eskola hezkuntza-berrikuntzako eragile protagonista eta erreferentea izatea nahi dugu, eta zuen beharra daukagu desio hori errealitate bilakatzeko.


Tourreko Pirinioetako eta Alpeetako etapak zuzenean, NAIZ Irratian | Eguneko gaiak | GARA Euskal Herriko egunkaria\nEGUNEKO GAIAK | TOURRA 2019\nAtzoko atseden egunaren ostean mendiak hartuko du protagonismoa Tourraren bigarren erdi honetan eta NAIZ Irratiak zuzeneko emankizuna egingo du egunero. Ostegunetik aurrera munduko txirrindularitza lasterketa garrantzitsuena jarraitu ahalko da uhinetan. Baita pantaila erraldoian, NAIZek Donostiako Kursaal parean duen gunean.\nIon T. BARRENA|DONOSTIA Eguneratua:\nZirt ala zart egiteko unea iritsi da Tourrean eta NAIZ Irratiak ostegunetik aurrera zuzenean eskainiko ditu etapa amaierak. Astearteko atseden egunaren ostean, osteguneko Pirinioetako lehen etaparekin ekingo die irratiak emankizun bereziei.\nIñigo Asensio izango da saioaren gidaria, eskarmentu handiko kirol kazetaria eta, besteak beste, Itzuliaren esatari ofizial lanetan aritutakoa. Tourreko ibilbidetik zuzenean Joseba Iturria kazetaria izango du lagun eta setean kolaboratzaile sare zabala. Talde aldakorra izango da egunez egun eta bertan izango dira: besteak beste, Leire Olaberria, Ainhoa Artolazabal eta Asier Maeztu txirrindulari ohiak; Iñaki Arratibel kirol mediku ezaguna, iaz arte Caja Ruraleko zuzendari lanetan aritu den Eugenio Goikoetxea eta Jon Lasa. Gainera, beste hainbat gonbidatu berezi ere espero dira emankizun berezi honetan; Haimar Zubeldia, Ane Santesteban eta Jon Odriozola, tartean.\n15.30ean hasiko da zuzeneko emankizuna ostegun honetatik aurrera. FMz NAIZ Irratiaren frekuentzietan jarraitu ahalko da, sarean ere bai, noski, eta nahi duen orok zuzenean ere ikusi ahalko du emankizuna. Set nagusia NAIZek Donostiako Kursaal parean duen gunean atondu da, pantaila erraldoiaren bidez zuzenean ikusi ahalko da lasterketa, irratsaioa bertatik bertara jarraitzen den bitartean. NAIZ eta GARAren irakurleei eta irratiaren entzuleei bertaratzeko deia egin diete irratiko lantaldetik.\nBertan egon ezean norbere ekarpenak, kezkak, galderak edo iruzkinak egiteko bideak ere jarriko ditu irratiak. Bere sare sozialen bidez egin daitezke eta baita Whatsapp edo Telegram bidez mezuak helarazita ere (+34 650 60 01 19 da zenbakia).\nAstearteko atsedenaren ostean Pirinioak eta Alpeak datoz, bata bestearen atzetik 2019ko Tourreko edizio honetan. NAIZ Irratiak zuzenean eskainiko duen lehen etapa amaiera Okzitaniako Tolosa eta Bagneres-de-Bigorre artekoa izango da. 202 kilometro eta tartean Peyresourde eta Hourquette d'Ancizan igoko dituzte txirrindulariek. Saioa gidatuko duen Iñigo Asensioren ustez, «ez da etaparik gogorrena, baina dagoeneko tentsioak sortzen hasiko dira».\nAtseden egunera Mikel Landa eta beste hainbat izen garrantzitsuk izandako denbora galerarekin iritsi gara, «albiste txarra euskal zaleontzat», Asensioren iritziz, «baina ikuskizuna bermatuko du». Bigorrara bidean urruneko erasoak egon daitezkeela uste du, «gogoz gainezka daudelako txirrindulari asko».\nOstiralekoa Paueko erlojuaren aurkakoa izango da eta larunbatean etapa motz baina oso gogorra espero da. 117 kilometro eta Tourmalet mitikoan amaiera. «Tourmaleten handitasuna», gogoratu du Asensiok, «Pirinioetako etaparik erabakigarriena izango da eta gainera, euskal zale gehienek ere leku hori hautatuko dute Tourra bertatik bertara ikusteko».\nAstelehenean izango da Tour honetako bigarren atseden eguna, aurrez beste etapa gogor bat pasa ostean, 185 kilometro Limoux eta Foix artean, Prat d'Albis gainean amaituko da etapa.\nAsteartean esprinterren neurrira egokitutako etapa izango da Nîmes-en eta asteazkenean Alpeetara bidean jarriko dira txirrindulariak. Gapen amaituko da azken hau eta bertan «ikuskizun pixka bat» egon daitekeela uste du Asensiok.\nEmozioa, azken eguna arte\nOstegunetik aurrera lehiatuko dira Alpeetako hiru etapak. Mendia izango da protagonista eta emozioak azken unera arte iraungo du. «Azken-aurreko etapa 130 kilometro dira, lehen eta bigarren mailako mendate bana igota iritsiko dira txirrindulariak Val Thorenseko helmugara, igoera luze eta gogorra». Asensioren ustez, ondorioz, «Parisko etaparen bezpera arte ezingo da esan nor den aurtengo Tourreko garailea».


2012 julio » Museum Cemento Rezola\nAñorgatarrak 2010. urtean sortu zen luzerako proiektu bat da. Bere helburu nagusia Añorga auzoko memoria kolektiboari balore eta difusioa ematea da, memoria industrialari dagokionez bereziki.\nOraingo honetan, Añorgatarrak elkarlanean eta partaidetza moduan aurkezten da, GORGA Elkartearen kolaborazioarekin eta Añorga auzoko bizilagunenarekin. Horrela, bi espazio osagarrietan banatuko da erakusketa: langile-etxebizitzak eta Komunitatea eta memoria.\nLehenengo espazioak Etxe Haundiko argazki ugari izango ditu; Gorga Elkartearen eta Añorgatarren omenaldi bat langile-etxebizitzak izan zirenen historia urteei.\nKomunitatea eta Memoria espazioak, Añorgatarren bizimodua erakusten digu Museoaren argazki bildumaren atal baten bidez; argazki bilduma handi honen bidez auzoaren eta bertan bizi zirenen bilakaera nabarmentzea izango da helburu, baina baita ere garai hori ezagutzea eta hobeto ulertzea.


Gorputz politak, gorputz guztiak | Klitto!\nGorputz politak, gorputz guztiak\nKalaka - Nerea eta Ilazki 2015/09/11 Iruzkinik ez\n“Gorputz polit bat” izenburua duen liburuko argazkiak agertzen dira bideo honetan: Photoshop gabeko amen gorputzak islatzen dira bertan. Haurdunaldian pisua hartzea ohiko egoera izanik, erditzeen ondoren emakumeen gorputzak eraldatzea erabat normala izaten da. Jade Beall-ek, argazkien egile eta protagonistak, lehenengo pertsonan azaltzen du erditzearen ondoren depresio batean sartu zela itsusi eta nahastuta sentitzen zelako, eta ezin zuelako zoriontasuna topatu.\nGorputz polit bat” izenburua duen liburuko argazkiak agertzen dira bideo honetan: Photoshop gabeko amen gorputzak islatzen dira bertan. Haurdunaldian pisua hartzea ohiko egoera izanik, erditzeen ondoren emakumeen gorputzak eraldatzea erabat normala izaten da. Jade Beall-ek, argazkien egile eta protagonistak, lehenengo pertsonan azaltzen du erditzearen ondoren depresio batean sartu zela itsusi eta nahastuta sentitzen zelako, eta ezin zuelako zoriontasuna topatu.\nGorputzak, gure gorputzak, erditzeetan izandako eraldaketekin, denborak eragindako markekin, zimurrekin, bilakaera naturalarekin… maitatzera gonbidatzen gaitu, gure burua maitatzera, garen bezalakoak maitatzera.\nBideoak erditzeen ondorengo emakumeen gorputzak aipatzen baditu ere, guk erditu aurreko eta erditzen ez duten emakumeen gorputzak ere barneratu nahi ditugu hausnarketa honetan. Izan ere, gorputz guztiak desberdinak izan arren, oso zaila egiten zaigu hain zabalduta dauden estereotipoak kanporatzea. Adin konkretu bateko emakume argala, 90-60-90 neurria duena eta Photoshop bidez moldatua iristen zaigu etengabe komunikabideetako iragarkietatik, filmetatik, etab. Maiz kosta egiten da erreala ez den gurpil ero horretatik ateratzea, estereotipatutako rol, gorputz eta izaera horiek zoriontsu izatearekin parekatzen baitira.\nGorputz politak ditugu, gu geu garena izanik, gure bertute eta akats guztiekin, pozik biziz. Horixe gaurko mezua. Hautsi gure gain jarri nahi dituzten estereotipoekin! Maita ditzagun geure buruak, geure gorputzak.\nAzken mezu honekin lotura duen abesti hau entzutea gomendatzen dizuegu: Uluka taldearen “Morez”.\nHurrengoa “Emakumeen arrauna gorantz doa eta zaleek badute emakumeen lehia ikusteko gogoa”


Bonneval (Savoia) - Wikipedia, entziklopedia askea.\nFrançois JUGAND (2014-2020)\n45° 31′ 08″ N, 6° 27′ 16″ E / 45.5189°N,6.4544°E / 45.5189; 6.4544Koordenatuak: 45° 31′ 08″ N, 6° 27′ 16″ E / 45.5189°N,6.4544°E / 45.5189; 6.4544\nBonneval (Savoia) (Frantzia)\nBonneval (Savoia) (Savoia)\nMontsapey eta La Léchère\nBonneval Frantziako udalerria da, Savoia departamenduan dagoena, Auvernia-Rhône-Alpeak eskualdean. 2013an 114 biztanle zituen.\n2007an Bonneval udalerrian erroldatutako biztanleak 114 ziren. Familiak 56 ziren, horien artean 24 pertsona bakarrekoak ziren (12 bakarrik bizi ziren gizonak eta 12 bakarrik bizi ziren emakumeak), 16 seme-alabarik gabeko familiak ziren, 12 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 109 etxebizitza zeuden, 54 familiaren etxebizitza nagusia ziren, 49 bigarren erresidentzia ziren eta 6 hutsik zeuden. 100 etxeak ziren eta 9 apartamentuak ziren. 54 etxebizitza nagusietatik 45 bere jabearen bizilekua ziren, 7 alokairuan okupaturik zeuden eta 2 doan lagata zeuden; 4 etxek bi gela zituzten, 16 etxek hiru zituzten, 14 etxek lau zituzten eta 19 etxek bost zituzten. 22 etxek euren parking plaza propioa zuten azpian. 26 etxetan ibilgailu bat zegoen eta 18 etxetan bat baino gehiago zituzten.\n2007an lan egiteko adina zuten pertsonak 66 ziren, horien artean 46 aktiboak ziren eta 20 inaktiboak ziren. 46 pertsona aktiboetatik 44 lanean zeuden (30 gizon eta 14 emakume) eta 2 langabezian zeuden (2 emakume eta 2 emakume). 20 pertsona inaktiboetatik 4 erretiraturik zeuden, 4 ikasten zeuden eta 12 "bestelako inaktibo" gisa sailkaturik zeuden.\n2009an Bonneval udalerrian 53 unitate fiskal zeuden, 104 pertsonek osaturik. Pertsona bakoitzeko diru-sarrera fiskalaren mediana urteko 18.339,5 euro zen.\n2007an zeuden 9 komertzioetatik, 1 eraikuntza enpresa zen, 1 ibilgailuen saltze eta konpontze enpresa zen, 2 ostalaritza eta jatetxe enpresak ziren, 1 zerbitzu enpresa zen eta 4 administrazio publikoko enpresak ziren.\n2000. urtean Bonneval udalerrian 5 nekazaritza-ustiategi zeuden.\nMultimedia: Bonneval (Savoie)\nBNF: 15273981p (data)


Mingo konderria (Mendebaldeko Virginia) - Wikipedia, entziklopedia askea.\nMingo konderria (Mendebaldeko Virginia)\nMingo konderriaren kokapena AEBtan\n37°44′N 82°08′W / 37.73°N 82.14°W / 37.73; -82.1437°44′N 82°08′W / 37.73°N 82.14°W / 37.73; -82.14\n1.095,85 km2 (%99.8)\n2,22 km2 (%0.2)\nMingo konderria (ingelesez: Mingo County) Mendebaldeko Virginiako konderri bat da, Ameriketako Estatu Batuetan. Hiriburua Williamson da. 2010eko zentsuaren arabera 26.839 biztanle zituen, Mingo kilometro koadroko azaleran.\nMingo konderriak 1.098,07 kilometro koadro ditu. Horietatik 2,22 ura dira. Beste 1.095,85 lurra dira. Biztanleria dentsitatea 24,44 da.\n2010eko zentsoan bizi ziren 26.839 pertsonetatik 26.063 txuriak edo hispanoak dira. Horietatik hispano edo latino kategorian 119 dira. 471 beltzak edo afroamerikarrak. 18 amerikar natiboak ziren eta 0 Hawaii edo Pazifikoko irletako natiboak. 43 asiarrak ziren. Bestelako arraza bat kategorian 5 biztanle daude. Bukatzeko euren burua arraza bat baino gehiagotan 239 pertsonek kokatzen zuten.


Mendekotasuna duten pertsonen zaintza: Zereginak denen artean banatu behar | Aldizkaria | EROSKI CONSUMER\nMendekotasuna duten pertsonen zaintza: Zereginak denen artean banatu behar\nSenide gaixo edo ezinduak artatu behar duten pertsonek ere laguntzaren premia izaten dute, eginkizun horrek gizakia biziki hondatzen baitu\nSenide baten endekatze fisiko edo psikikoak ingurunean aldaketa latz eta traumatikoak sortarazten ditu, astinketa emozionalarekin batera, ahaidearen etengabe artatze horren ondoriozko arazoak agertzen baitira. Familiartekoek zaintzailearen rola onartzen badute ere, bizimoduan bat-batean agertu zaien eginkizun berri horrek goitik beherako eraldaketa eragingo die. Bizitzaren bestelakotze larri hori onartzea, ordea, kontu samurra inondik ere ez denez, laguntza eskatu edo espezialistarengana jo behar izaten da, zalantza unerik izateke.\nZaintzailearen ezinegona eta errudun kontzientzia\nMaite dugun gizaki hori gainbehera doala sinetsi eta aitortzea gogorra da. Endekapena agerikoa bada ere, bere bikotekideak (baldin badu), seme-alabek, ilobek, anai-arrebek eta gainerakoek "bolada txar bat pasatzen ari dela" baizik ez dute sinetsi nahi izaten baina errealitateak aurrera egiten du eta, arazoaz kontzientzia hartu ahala, gaixotasunak pazientearengan ez ezik, inguruko guztien -zaintzaileen, batez ere- bizimoduan ere eragin kaltegarria duela ikusten da.\nIzan daiteke Parkinson edo Alzheimer, izan daiteke zahartzaroko dementzia, arterioesklerosia edo, askotan bezala, adin handikoa zaintzeko beharra bakarrik; dena den, lehen fase horretan agertzen ditu zaintzaileak estreinako sintomak: egonezina, etab. Hamaika arrazoirengatik haserretzen da: arazoa berari egokitu zaiolako, senideen artean arduren justiziazko banaketarik egiten ez delako... Normala da horrelako sentsazioak izatea baina horrelakoak nozitzen dituztenek beren burua hein batean bederen errudun ikusten dute. Horrenbestez, behar-beharrezkoa da zaintza lanetan diharduten pertsonak erruduntasun horretatik aska daitezen, beren bizimoduan pairatzen dituzten eragin kaltegarriez inolako eragozpenik gabe azaltzeko aukera ematea. Hori, egoera berria bizimoduaren ohiko osagarri denean aiseago onartuko da. Zaindaria kexua agertzeko eta beste senideei laguntza eskatzeko askeago sentituko da. Mendekotasuna nozitzen duen pertsonaren osasuna ez ezik, bere osotasuna ere garrantzi handikoa dela ikasiko du eta, horri esker, bere premia, aisialdi, harreman sozial eta atsedenari tarte handiagoa eskainiko die.\nZaintzailea zaintzea ez da inprobisatzeko moduko kontua.\nArdurak banatu behar dira. Pertsona bakar batek ezin du guztiaren ardura bereganatu. Zaintza-lanak hamaikatxo zereginek osatzen dituzte eta, dena ondo-ondo ibiliko bada, horrelako eginbeharrak senideen artean banatu behar dira, bakoitzari nolako zeregin eta nolako ardura egokituko zaion zehaztuz. Familiartekoek bileran elkartu behar dira tarteka, denen artean aspaldion sortu diren arazoak zein diren aztertzeko eta senide bakoitzak hartuko duen ardura erabakitzeko, behintzat. Bilera horietan ahaide bakoitzaren aukerak eta mugak aztertu eta, horren arabera, egutegiak finkatuko dira. Hala eta guztiz ere, zaintze prozesuan barrena gerta daitezkeen liskar eta gatazkei aurre egiteko prestatu beharra dagoela adostuko dute denek hasiera-hasieratik, horrelakoak jazotzea normal-normala delako horrelako bizipenetan.\nBikotekideaz eta seme-alabez berariaz arduratu behar du zaintzaileak. Pertsona ezinduaren zaintza-lanek senar-emazteen arteko, seme-alabekiko eta gainerako senideen arteko harremanetan nolako eragina izan duen edo izango duen jorratzeko eta beraientzat tarteak harrapatzeko egokitasunaz jarduteko, bikotekidearekin luze aritzeak garrantzi handia du. Lanak egin behar diren moduaz iritziak eta bikotekidea laguntzeko prest dagoen -horretara beharturik ez badago ere, agian esku hartu nahi izan lezake- jakiteko mintzatu egin behar da. Seme-alabez ere beste horrenbeste esan daiteke, pertsona edadetua ohetik altxatzen ez denean, batik bat. Seme-alabek, haur badaude ere, zaintza-lanen izaera ezagutzeko eta zeregin horietan esku har dezaketen modua zehazteko eskubidea dute.\nHarremanari eustea. Zaintze-lanetan hilabeteak edo urteak joan ahala, geroz eta gutxiago irteten da etxetik zaintzailea: horrek berebiziko kaltea eragin diezaioke bere osasun emozionalari. Betidaniko harreman sozialak galtzen ez uzteak eta senitarteko eta adiskideekiko kontaktuan jarraitzeak garrantzi handia du, besterik ez bada ere, tarte horiek bere emozioak lagun horiekin partekatzeko eta denbora pasatzeko.\nNitasuna zaintzen ikastea. "Bere buruarentzat izatea" eta "gainerakoentzat izatearen" arteko orekan dabil gizakia. Norbaitek beste norbaiten zaintzan denak eta bi ematen dituenean, bere buruaz zaintzeaz ahantzita, beharrezkoa den oreka pertsonal hori galdu eta egonezin emozionalak, gogaitpena, bakardade sentsazioa, desoreka pertsonala eta barne-nahigabeak metatzen zaizkio elkar gainka. Ezinbestekoa du zaintzaileak egoismo pittin bat -nitasunaren zaintza osasungarria, alegia- ikastea: horretarako, kalera irteteko, aisialdiko jarduerak praktikatzeko, astiaz gozatzeko- ilusioa mantendu eta programatu behar du; bere buruarentzat hainbat tarte gorde beharko ditu, zaintzen duen pertsonaganako arreta bezain zorrozki errespetatuz.\nBaliabide sozialak erabiltzen ikastea. Gizarteak pertsona zahar gehiago ditu egun; horientzako baliabideak ere ugaldu egin dira, baina ez proportzio berean; beraz, baliabide eskas ditu egungo zaharrak. Udal zerbitzu sozialen, osasun zerbitzuen, etxez etxeko laguntza zerbitzuen, eguneko zentroen eta egoitza geriatrikoen eskaintza egunik egun ugaltzen ari da, baina eskaria ere bai. Ezinduak dauden pertsonez artatzeko aholkularitza eta laguntza jasotzeko eskubidea dute zaintzaileek: gaixotasuna nolakoa den eta nola bilakatuko den, diagnostiko eta pronostiko zehatzagoa egiteko nolako probak egin beharko liratekeen, nolako baliabide publiko eta pribatuak erabil daitezkeen, nolako laguntzak jasotzeko eskubidea duten eta beste hainbat kontu jakin ditzakete, esate baterako.\nZaintzaileen %80 baino gehiagok estres-gradu larria nozitzen dute; hori, haserrekortasun, ahidura, osasun alorreko arazo fisiko, urrutiratze eta depresio gisa agertzen da, eskuarki. "Zaintzailearen sindrome" horren sintoma bi edo gehiago agertzen direnean -bizitzeko ilusioa galtzea, ezin lorik egitea, gaixo dagoen senitartekoaz egunean 24 orduz artatzea, angustia sentitzea, apetitua galtzea, alkohola edo bestelako drogak hartzea- profesionalen laguntza eskatu beharra dago. Famili sendagilearengana jotzea asmatzeko modu bat da, honelako kasuak tratatzeko egoki prestatua baitago profesional hori. Horretarako, sendagileari zaintzaileak nolako egoera bizi duen azaldu beharko dio, bere egoera fisiko eta psikikoaren berri emanez.


Tritium Autrigonum - Wikipedia, entziklopedia askea.\nBertan aurkitutako Quemiaren estela, Quemie B[ovdice] an[orum] XL (Quemia Boudicari, XL urteduna) dioena\n42°28′00″N 3°28′02″W / 42.46667°N 3.46722°W / 42.46667; -3.4672242°28′00″N 3°28′02″W / 42.46667°N 3.46722°W / 42.46667; -3.46722\nArtikulu hau autrigoien antzinako hiriari buruzkoa da; beste esanahietarako, ikus «Tritium».\nTritium Autrigonum Plinio Zaharrak aipatutako autrigoien lurraldeak osatzen zuten hamar civitatesen bat izan zen. Antonini Itinerarium liburuan ere bitan aipatua zen, Virovescara zihoan galtzadan kokatuta. Galtzada Guda Kantabriarren garaian eraikia zen, K.a. 26 inguru.\nAzken ikerketek Tritium Monasterio de Rodillatik gertu kokatzen dute, Brujulako mendian, Bureban.\nTamalez, egun, hiriko aztarnategiaren gainean, Iberiar Penintsulan ikertu gabe dauden handienetariko bat, sorgailu eolikoen kokalekua eraiki dute. Gainera, Gaztela eta Leongo Batzarrak gune arkeologiko babestutzat bazuen ere, ez zegoen zaintzarik eta aztarnategiak hilondoko handia izan du.


2021 Apirila 08\nAPETAB alkarteak bere urteko bilana eskeini deikü !\nIgan neskenegünean, Apetab edo Boliviaren aldeko alkarteak bere biltzar nausia egin züan.\n2020an nahiz eta ekitaldi hanitx ezeztatürik izan ziren, sos biltze zonbaten bidez ekintzak egin ahal izan dütüe Bolivian.\nMadouce Araguas-ek dena kontatü deikü :\nZentako aide kalitatea txarra zen martxo hatsarrean?\nHilabete hatsarre hontan aidearen kalitatea izigarri txarra izan da Xiberoan. Üsüan kozadüaren goratze horik üdan haboro igaiten badira, Saharatik horra zen hain batengatik goiz izan dira aurten.\nKozadüra indüstrietarik, berogailüetarik eta karreiüetarik horra da haboxienik eta heina izigarri azkarra delarik lanjoros izaten ahal da hanitxen osagarriarentako.\nAtmo izeneko alkartea bada frantzian, aide kalitateaz axolatzen da eta egün oroz zenbakiak argitaratzen dütü.\nAholkatzen düe aide kalitate txarra delarik aktibitate fisikorik ez egitea eta osagarri arrenküra direntako ez elkitzea ere hen etxetarik.\nJulie Gault Atmo-ko langilea :\n2019 Apirila 26Kantore kronika\nAgur Xiberoa (Pinque, Etxart, Lurro, Bordaxar) : Ahaide zahar hontan ( Altzürüküko xorrotxak) : Ai zer plazera (Etxahu...\nIdazle püblikoak Mauleko Kürütxe Gorrian\n2017 Urtarrila 11Soziala / Osagarrigintza\nIdazle püblikoak badirate oraitik goiti. Xiberoko Kürütxe Gorriak zerbütxü berri bat esketüko dü, hütsüne bat ikusi beit...


Azu Muguruza - Wikipedia, entziklopedia askea.\nAzu Muguruza (Donostia, 1968ko apirilaren 22a) donostiar saskibaloi entrenatzailea da, bere ibilbide profesionala Ibaetako Kirol Klubean garatzen duena, entrenatzailea izan da sortu zenetik. Emakumeen saskibaloi ligako lehen entrenatzaile profesionaletako bat da.\nDonostia, 1968ko apirilaren 22a (51 urte)\nirakaslea eta saskibaloi entrenatzailea\nAzu Muguruza Donostian jaio zen 1968an. Jarduera Fisikoaren eta Kirolaren Zientzietako lizentziatua da (INEF), UPV / EHUko Gasteizen, UPV-EHUko eta Saskibaloi Goi-mailako entrenatzailea. Bere ikasketak Donostia-Las Banderasko saskibaloi praktikarekin konbinatu zituen. Goiz utzi zuen saskibaloian jokatzeko bere entrenatzailearen alderdian zentratzeko.\n1993an unibertsitate-kategorietan lan egin zuen UPV/EHUko taldea arduratu zen, Espainiako saskibaloi-elitearentzat sendotzeko eta aurrera egiteko bidean. 2001ean klubak kategoria federatuetara jauzi egin zuen: "San Sebastián akordioa lortu genuen eta UPV Atlético gisa utzi genuen lehen nazio mailan".  2007an, Ibaeta Kirol Kluba izenekoa, Ligako 2. promozioarekin amaitu zen. 2013an, Sillarresko Ligako igoeran sei denboraldi ziurtatu ondoren bere bizitza guztiko taldearekin batera Liga Dia, Espainian emakumeen taldetan jolasten den emakumeen klubeko konpetizio altuena lortzen du.\nEuskadiko eta Espainiako saskibaloi erreferente bihurtu da. Ez bakarrik 25 urte luzez bankillo baten arduragatik baizik eta saskibaloian emakumeek daukaten egoera errebindikatzeagatik Bere hitzetan zeazki: Gizarte matxista baten jarraitzen dugu esan da esan aritu arren eta ez bakarrrik saski baloian baita hainbat sektoreetan,mutillek bahiño arazo gehiago ditugu zeren laneko ardurak famili ardurak. Hori da dagoena" \nNazio mailako entrenatzaile errespetatuenetakoa da eta agerpen publikoetan behin eta berriro gogoratzen du entrenatzailehek topatzen dituzten ostopoak" Bideak oztopo ugari ditu eta entrenatzaile guztiek ez daude prest aurre egin eta gainditzeko Entrenatzaille formakuntzan emakume asko dago baña momentu batian araso desberdiñegatik gehienak or gelditzea erabakitzen dute aurrera egiten saitu gabe,seniors edo profesionalen entrenatzaile izateko pausoa eman gabe.\n1993-94 denboralditik , izen bereko emakumezko saskibaloi proiektu beraren parte da, lehiaketa desberdinetan sustatu neurrian taldearen izen aldaketa eduki arren\nUPV / EHUko Unibertsitateko Liga Nazionalean entrenatzaille asi zen. 2001ean klubak lehia federatuan sartu eta San Sebastiánekin akordio batera iritsi zen eta "UPV Atlético" izena hartu zuen eta harekin lehiatu zen Lehen Nazionala. 2007an, Azu Muguruza aginpean kategoria sustapena lortzen da, bere ustez aurre eta ondorengoa izan zen klubean eta bere ibilbidean: Emakumeen Ligako 2 sustapena. "Lan asko egin behar izan zen benetan urrats hori hartu behar ote zen ikusteko. Babesle bat lortu dugu eta instituzioekin hitz egin genuen. plazarekin eskuan eta beharrezko baliabideak izanik, urratsa egitea erabaki genuen eta Ligako 2an jokatu genuen. Saltoa handia izan zen, etxeko jokalari talde bat giñen ez genula ezta planteatu fitxatzia 2 liga indartsua zen eta zerbait gehiago behar genuen. Bi atzerritar erregistratu genituen eta hortik urrats txikiak eman genituen ". \nZilarrezko zatikako sei denboraldi igaro ondoren, Espainiako emakumezkoen saskibaloi garaile lehiaketa gorenean jarriko du taldea. Orduz geroztik, gaur egun IDK Gipuzkoa taldea Ligako goi mailako hegaldian mantendu da. 2017an, aurrerapauso handia egin zuen, play-offerako sailkatzeko.\nDenboraldi askotan emakumezkoen saskibaloi Espainiako Liga Emakumeen lehen taldeko lehen entrenatzaile izan zen. 2018an hiru emakumek soilik zuzentzen dute Liga osatzen duten 14 taldeetako aulkiak: Gloria Estopa (Sant Adrià), Madelen Urieta ( Rpk Araski ) eta Azu Muguruza ( IDK Gipuzkoa ). \nKluba Liga Urtea\nUPV / EHU unibertsitate 1993 - 2000\nUPV Atlético Lehenengoa Nazionala 2001 - 2007\nIbaeta Kirol Kluba Liga 2 2007-2013\nIbaeta Kirol Kluba Ligako eguna 2013-2019\n2018an, 20 selekzioko talde teknikoan sartzeko aukeratu zuten, zehazki entrenatzaile laguntzaile moduan,  emakumezkoen saskibaloi selekzioko selekzioa irabazi zuen Sopron (Hungaria) ospatu zuen Europako urrezko domina. . \nclub country Urte\nU20 hautapena Espainia Espainia 2018\nizenburua club egoitza Urte\n20 urtetik beherako Europako Txapelketa Espainiako hautapena Espainia ESP 2018\nEspainiako 2014-2015 denboraldiko Espainiako entrenatzaile onenak Espainiako Autobusen Espainiako Elkarteak aukeratua \nEspainiako denboraldia 2016-2017 aukeratu Espainiako Elkartearen Espainiako entrenatzaile dituen entrenatzaile onena \n2018ko Gipuzkoako Kirolariaren Saria. Gipuzkoako Foru Aldundia. \nKirol eta Emakumeen 2019 saria, Cadena Ser Gipuzkoak saritu du Gipuzkoako kirolariak, 25 urte daramatza kirol karreragatik \n"Azu Muguruza zilarrezko ezkontza" El Mundo Deportivo. 2018ko abenduak 4\nEmakumezko Entrenatzailea: Azu Muguruza ,  Saskibaloi Autobusen Espainiako Elkartea 2018ko otsailaren 8an.\nAzu Muguruza. "Igoera Dekalogoa" Coach's Club 2013an.\nAzu Muguruza: "Emakumeen saskibaloi ikusgarritasuna eman behar diegu" Saskibaloi Autobusen Espainiako Elkartea.2016\nAzken aldaketa 1 ekaina 2019(e)an, 11:04(e)tan


Posted par Tranquillus | Abuztua 30, 2020 | Frantziako finkatzeko eta lan egiteko\n16 urtetik gorako langile eta enplegua bilatzen duten pertsona guztiek laneko bizitza hasi eta erretiroa hartu arte prestakuntza pertsonaleko kontua izan dezakete. Eskubide horiek bizitza profesional osoan erabil daitezke. Horrela, ziurtatutako prestakuntza ikastaroa jarraitu ahal izateko, lan bila dabilen pertsonak bere CPFa mobiliza dezake. Ezagutu ibilbide profesionalak ziurtatzeko tresna honi buruz jakin behar duzun guztia.\nZer da entrenamendu pertsonaleko kontua eta zertarako erabiltzen da?\nCPF edo zehatzago esateko entrenamendu pertsonaleko kontua zure gaitasunak garatu eta profesionalizatzea ahalbidetzen duen bitartekoa da. Beste modu batera esanda, entrenamendu pertsonalaren kontuak edozein pertsona aktibori trebakuntza eskubideak eskuratzea ahalbidetzen dio.\nLanbide heziketaren azken erreformak langabezia prebenitzeko eta aurre egiteko ibilbide profesionalak ziurtatzea du helburu. Hainbat aldaketa dakartza, entrenamendu pertsonaleko kontua barne. 2019. urtetik aurrera, entrenamendu pertsonaleko kontua diruz irabazten da, eurotan (eta ordutan ez), hau dela eta:\n500 euro urtean lanaldi partzialeko eta lanaldi osoko langileentzat, 5 euroko mugarekin.\nUrtero 800 euro kualifikazio baxuko langileentzat, 8 euroko mugarekin.\nCPF: prestakuntzarako sarbidea errazten duen aplikazioa ezartzea\n2019ko bigarren seihilekoan lehenengo agerraldia eginez, mugikorretarako aplikazio batek zure prestakuntza ikastaroak modu librean eta hirugarren baten esku hartzerik gabe erostea ahalbidetzen du. Zerbitzu hau Caisse des Dépôts-ek kudeatzen du. Zure eskubideak ezagutzeko eta zure fitxategia autonomia osoz kudeatzeko aukera ematen du, dagokien ekarpenak egonez gero.\nREAD Frantziako banku-kontua irekitzeko aholkuak\nAplikazioarekin, hau egiteko gai izango zara:\nZure eskubideak ezagutu;\nAurkitu zure industriari lotutako prestakuntza ikastaroak;\nBitartekaririk gabe erregistratu eta linean ordaindu;\nPrestakuntza amaitzean lan merkatuan txertatzea kontsultatu;\nIkusi eta idatzi entrenamendu saio bakoitzari buruzko iruzkinak.\n16 urte edo gehiagoko langile guztiak, edozein dela ere haien egoera (sektore pribatuko langileak, enplegu eskatzaileak, agente publikoak edo independenteak eta jubilatuak). Kontu horien eskubideak eskuratzen dira eta zure bizitza osoan erabil daitezke zu trebatzeko, baita enpresa aldatu edo enplegua galtzen bada ere.\nZer finantzatu dezake zure CPFak?\nZure CPFak finantzatzen lagun zaitzake:\nZure prestakuntza profesionala;\nIbilgailu arineko gidabaimena;\nEnpresa bat sortzeko laguntza;\nZiurtagiria edo baimena lortzea.\nZergatik entrenatu behar duzu eta zein prestakuntza aukeratu?\nLana bilatzeko aldia zure ibilbideaz, zure gaitasunez, zure indarguneez gogoeta egiteko aukera izan daiteke. Hau ere zure CVa eguneratzeko aukera da, kontratatzaileen arreta erakartzeko.\nIngelesaren jabekuntza enpresek askotan eskatzen duten trebetasuna da. Izan ere, merkataritzaren nazioartekotzeak sektore guztiei eta postu guztiei eragiten die, karguen erantzukizun maila edozein dela ere. Zure ingeles gaitasuna hobetzea, beraz, benetako plusa izan daiteke zure lana bilatzeko.\nMundu osoko 14 enpresa eta erakundek TOEIC probetan konfiantza dute. Azterketa hauek aukeratu zituzten fidagarritasunagatik eta ingeles maila alderatzeko, kontratazio eta promozio erabakiak laguntzeko. Horrela, TOEIC proba guztiz finantzatu dezakezu zure CPFarekin.\nREAD Ireki telefono line bat eta bilatu Interneteko zerbitzu hornitzailea Frantzian\nCPF mota desberdinak daude?\nErantzuna baiezkoa da. Laneko bizitzan zehar, hauek dira CPF 3 mota desberdinak:\nCPF autonomoa interesdunaren ekimenez (lanorduetatik kanpo erabiltzeko). Mobilizazioa doakoa da eta webgunean eskaintzen den katalogo batetik prestakuntza egokia aukeratzeko aukera ematen du. Mugikorretarako aplikazioarekin ez da beharrezkoa izango aldez aurretik baliozkotzea eta beste administrazio prozedura bat.\nCPF elkarrekin eraiki zen. Enpresaburuaren eta langilearen artean partekatutako ikuspegia da (lanorduetatik kanpo edo lanaldian zehar erabiltzeko). Helburua elkarrekin, enpresariak eta langileak, interes komun baten inguruko prestakuntza proiektuak eraikitzea da. Horretarako, bi alderdien arteko akordioa beharrezkoa da eta baita langilearen CPF kontua mobilizatzea ere.\nBanakako Prestakuntza Eszedentzia (IFK) ordezkatzen duen CPF trantsizioa. Azken hau lanerako baimenik gabe trebetasunak lantzeko trebakuntza baimena da.\nLan eskatzaileak eta CPF: Zein dira zure eskubideak?\nPôle Emploi-n erregistratuta zauden edo ez, moncompteformation.gouv.fr gunean CPF kontua irekitzeko eskubidea duzu. Mugikorretarako aplikazioaren bidez ere egin dezakezuApp Store et Google Play.\nEskuragarri dagoen prestakuntzak kualifikazio / ziurtagiria eskuratu eta ezagutza eta trebetasun ugari eskuratzeko aukera ematen dizu.\nLangile batek ez bezala, enplegu eskatzaile gisa, ezin duzu eskubide osagarririk eskuratu langabezian zauden bitartean. Hala ere, horrek ez du esan nahi orain arte eskuratutako eskubideak ezin dituzunik erabili.\nNola finantzatzen duzu zure prestakuntza CPF fondoekin?\nZure CPF eskubideak mobiliza ditzakezu eta langabezia garaian trebatzen hasi. Bi aukera daude:\nEskuratutako eskubideek zure prestakuntza guztia estaltzen badute, zure proiektua automatikoki balioztatuko da. Zure prestakuntza hasteko ez duzu Pôle Emploi hitzarmena beharko.\nEskuratutako eskubideek zure prestakuntza guztia estaltzen ez badute, Pôle Emploi-k zure prestakuntza plana balioztatu behar du. Horregatik, Pôle Emploi-ren aholkularia arduratuko da "prestakuntza fitxategia" osatzeaz eta Pôle Emploi-ren finantzaketa osagarria bilatzeaz. Gainera, Aldundiak edo beste erakunde batzuek ere lagun zaitzakete prozesu horretan.\nZure egoera edozein dela ere, enplegu eskatzaile gisa, Pôle Emploi-rekin harremanetan jarri beharko zenuke zure CPFari buruzko edozein zalantza izanez gero.\nEntrenamendu pertsonalerako kontua: jakin behar duzun guztia Iraila 26th, 2020Tranquillus\nAtzeranzkoIkasi zure paylip-lerroa linean egiaztatzen\nSuivantUtzi negozioaren hasierarako, doako eskaera gutunaren txantiloia


Pentsio duinak aldarrikatu ditugu EHUko Udako Ikastaroen aurrean\nHemen zaude: ARLOAK PENTSIODUNAK Pentsioak Pentsio duinak aldarrikatu ditugu EHUko Udako Ikastaroen aurrean\n2018/07/23\tHelduak eta Pentsiodunak\t- Pentsioak\nDonostiako Miramar Jauregian, pentsioen inguruko bi jardunaldi aurreikusi dituzte gaur eta biharko, EHUko Udako Ikastaroetan. Hori dela eta, LABen ordezkaritza bat presente egon da gaurko jardunaldian, baita pentsionistek deitutako mobilizazioan ere.\nAzken hilabeteotan Euskal Herriko kaleetara atera diren milaka pentsionistek, agenda politikoa eta soziala mugitzeaz gain, unibertsitatekoari ere eragin diote.\nGaur eta biharko, Donostiako Miramar Jauregian, pentsioen inguruko bi jardunaldi aurreikusi dituzte EHUko Udako Ikastaroetan eta adierazi behar dugun lehena gure harridura da hizlarien artean ez dagoelako afektaturik, ez dago euskal pentsionistarik. Eta asko dute hauek esateko, azken hilabeteetan Euskal Herriko kaleetan erakusten ari diren moduan.\nPolitikoek, teknikoek, aholkulariek, pentsio funts pribatu eta osagarriak kudeatzen dituztenek hartuko dute parte, baita Madrilgo CCOOek ordezkari batek ere, baina ez Euskal Herriko pentsionista ez pentsionista elkarteek, milaka pertsona mobilizatu eta milaka sinadura jaso dituztenean euren bidezko aldarrikapenekin, jardunaldietan entzungo ez direnak. Kezkatzekoa dela uste dugu.\nJardunaldietako helburuen artean “konpetentzien eremua gaiaren inguruan eta bere balizko aldaketak” egon arren, LABetik ulertzen dugu horixe izan beharko litzatekeela eztabaidarekin eta landu beharreko proposamenen ardatzetako bat. Euskal instituzioek euren gain hartuko balute pentsioen inguruko gai oro, diru-sarrera zein gastuei dagokienez, Babes eta Gizarte Segurantzako Sistema Publiko eta Propioa arautu eta berau kudeatzea, suposatu ahalko luke lantzea nola egingo dugun posible Euskal Herritik egungo pentsiodunez gain, jendartearen ia %25 suposatzen dutenak, jendarte guztiari eragingo dion arazo bati konponbidea ematea. Denok izango baikara pentsionistak momenturen baten.\nKezkatu egiten gaitu balizko irteera bezala sistema pribatu osagarriak planteatzeak eta pentsioen etorkizunari ikuspegi publiko eta iraunkor batetik ekin behar zaiela uste dugu, egungo zein etorkizunerko pertsona guztiei gutxienezko duintasuna izango duen pentsioa izango dutela bermatuko diena. Euren bizitzako azken urteak pentsionista pobre izan gabe bizi ahal izatea ahalbidetuko dien sistema zehaztu behar da, zoritxarrez horrela gertatzen baita gaur egun. Gehiengoa dira pobreziaren atalasetik beherako pentsioa jasotzen dutenak, Europa Karta Sozialaren arabera gutxienez 1.080 eurotako pentsioan kokatuko litzatekeena. Hemen eta orain posible da hori.\nEz dugu ahaztu behar eztabaida honetan emakumeek oso egiteko garrantzitsua dutela, hauek baitira pentsio okerrenak jasotzen dituztenak eta hilabete amaierara heltzea ahalbidetuko liekeen 1.080 eurotako gutxienezko pentsioa emateari alderdi politiko batzuk errepikatzen dituzten ezezkoek kaltetzen dituztenak.


MDF komuneko eserlekuaren erabilera materiala - Albisteak - Suzhou Fine Era Co., Ltd\nMDF komuneko eserlekuaren erabilera materiala\nMDF komuneko eserlekuaegurrezko dekorazio-materiala da, txineraz MDF deitzen dena.MDF komuneko eserlekuaegurrez, adarrez eta urez bustitako, hautsi eta prentsatutako beste objektu batzuekin egina dago. MDF egur-zuntzez edo beste landare-zuntzez egindako ohol artifizial bat da, urea formaldehido erretxinarekin edo aplika daitezkeen beste itsasgarriekin. MDF altzarietarako erabiltzen da. MDF-ren dentsitatea 0,4 ~ 0,8 g / zentimetro kubiko ingurukoa da.\n-ren proportzioaMDF komuneko eserlekuaegurrarena baino handiagoa da. Zuntzak ondo nahastuta daude eta ez dute norabiderik. Egoera hezean nahiko biguna da. Berotu ondoren, MDF-k plastikotasun handia du zuntzen arteko itsasgarri-eginkizuna duten ligninaren eta beste osagai batzuen biguntzearen eta zuntzaren beraren leuntzearen ondorioz. Dentsitate ertaineko zuntz ohol mehea tolestu prozesatzeko egokia den material mota bat da.\naurreko:MDF komuneko eserlekuaren atzean dagoen teknologia(2)\nhurrengo:MDF komuneko eserlekua erabiltzeko neurria


Euria eta hotza nagusi asteburuan | EITB Eguraldia\nEuria eta hotza nagusi asteburuan\nGiroa petraltzen joango da eta termometroek nabarmen egingo dute behera batez ere igandean. Tenperatura beroenak 8-11 ºC artean izango dira.\nLarunbatean, egunak aurrera egin ahala, giroa kaskartuz joango da. Eguraldi politarekin hasiko dugu asteburua, ostarte zabalekin, baina eguerdirako ilunduz joango da. Fronte batek hodei ilunak ekarriko ditu eta arratsaldean euritara egingo du, bereziki kantauri isurialdean.\nGoizalde fresko baten ostean, 13-16 ºC artean mugituko dira termometroak eguerdi partean, baina arratsaldean giroa hoztuz joango da.\nIgandean asko hoztuko da giroa eta euria botako du. Aire masa hotz baten ondorioz eta tenperaturak nabarmen egingo du behera; termometroak aurreko eguneko balioekin alderatuz 4-6 ºC beherago kokatuko dira eguerdi partean.\nTermometroen jaitsieraz gain, zeruan hodei trinkoak gailenduko dira eta zaparradak botako ditu. Iparraldeko haizea ere zakar ibiliko da, bolada gogorrekin. Egoera honekin, elur-kota 1000 m-ren azpitik jaitsiko da egunean zehar.


Kudeaketa organoak - kimika-zientziak - Kimika Fakultatea - UPV/EHU\nFakultatearen Gobernua, irakaskuntz gunea izanik, Fakultate-Batzarreari eta Dekanoari dagokie.\nFakultate Batzarra, Ikastegien Oinarrizko araudiaren 10.artikuluan (EHAA 2016ko Urtarrilak 4), ezartzen denez, Ikastegiko Batzarra da Unibertsitateko Erkidegoak Ikastegian duen gobernu organo ohizkoa. Bertan hartutako erabakiek kide anitzeko eta kide bakarreko organo guztiak eta Ikastegiko pertsona guztiak lotesten dituzte.\nFakultateko Batzarraren osakideak ondoko hauek izango dira: Dekanoa (batzarreko burua izango da), Idazkari akademikoa (batzarreko idazkaria izango da), Dekanordeak, Administratzailea eta 20 osakide unibertsitateko lau kidegoen artean eta honetan banatutakoak:\n% 60 unibertsitatearekin lotura iraunkorra duten irakasleak: 12 osakide.\n% 5 bestelako irakasle eta ikertzaileak (funtzionario ez doktoreak barne): 1 osakide.\n% 25 ikasleak: 5 osakide.\n% 10 administrazio eta zerbitzuetako langileak: 2 osakide.\nHonen ekitaldiak publikoak dira eta etorle guztiek boz-eskubidea dute.\n(Beste leiho bat zabalduko du)Ikastegien Oinarrizko Arautegia (EHAA 2016ko Urtarrilak 4) (pdf ,291,56 Kb)\n(Beste leiho bat zabalduko du)Kimika Fakultatearen Arautegia (EHAA 2012ko Urriak 23) (pdf ,190,17 Kb)\nDekanoa (EPV/EHUko EEetako 277. eta 278. artikuluak) pertsonabakarreko gobernu-organoa da Fakultatearen ordezkaritza daukana. Ikastegiko Batzarreak hautatzen du eta Fakultatearen gobernurako bi Dekanordek eta idazkariak osaturiko taldearen laguntza du.\nDekanoa: Marian Iriarte Ormazabal\nAkademi Antolakuntza Dekanordea: Gonzalo Guerrica-Echevarria Estanga\nNazioarteko Harremanetarako Dekanordea: María Paulis Lumbreras.\nIdazkaria: Miren Ostra Beldarrain


Puntual - - Goiena.eus\nEneko Barberena Mondragon 2022-04-01 00:00\nUmiliagarria da. Hala esaten zigun emakume beltzaran batek, Kulturaten emakume migratzaileen bizipenak entzuteko saio batean. Euskal Herrian ondasun higiezin gehien dituen erakundearen parte den GKE batentzat egiten zuen lan integrazio programa batean herrian bertan. Miseria bat ordaintzen zioten bere lanagatik eta puntualitatea eta halako kontzeptuak erakutsi trukean. "Lan merkatuan integratzeko" omen.\nHala esan zigun han geundenoi: "Ni lizentziatua naiz nire herrialdean. Familia dut. Gerratik ihesi iritsi naiz hona eta inork ez dit zertan erakutsi puntualitatea bezalako kontzeptu oinarrizkorik. Nik behar dudana lana da".\nAnekdotak duen arrazakeria&gurasokeria tona kenduta, pasartea gogoratzen dudan bakoitzean puntualitatearen ideia datorkit burura. Egiaztatu ahal izan dudanagatik nire 38 urteotan, inora garaiz iristea edo ez iristea botere harreman kontua da. Nire esperientzian, berandu iristen dena hamarretik bederatzitan da horretarako boterea duena. Are gehiago, berandu iristea botere horren erakusketa hutsa da.\nPuntual ez badator, garraio publikoak sinesgarritasuna galtzen du. Berandu datorren mediku sendabidea alferra da. Sasoiz kanpoko landarearen uztarik ez espero.\nBasikoa dirudi honek, oinarrizkoa. Baina pertsonok badugu madarikaziotik asko duen dohain bat, mito greziarretako jainko kabroien oparia dirudiena: gai gara eraikuntza sozial eta intelektual konplexuak sortu nahiz ulertzeko eta, aldi berean, ez dugu ikusten parean duguna.\nEzin da etengabe hazi planeta finitu batean, absurdoa da ekonomia horrelako sineskeriatan oinarritzea. Ez dakit ba ote den ekonomia baino ezagutza arlo azientifikoagorik. Gutxiagorekin bizitzen ikasi beharko dugu, bai ala bai, eta, zorionez, horrek ez du esan nahiko denean okerrera egingo dugunik. Betiere, trantsizioa era ordenatuan egiteko bai bagara. Oihanaren legean munduko gizartearen %99 osatzen dugunok galduko dugu.\nAurrekoan, baserriko terrazara atera eta kanpoan dugun metalezko mahaia laranja topatu nuen, haizeak ekarritako harea baitzuen itsatsia. Kalima deitzen dio populuak, hauts-gandua Euskaltzaindiak. Nik diot planetaren harea-erlojua apurtu dela eta nekez konponduko dugula behin apurtuta. Berandu goaz klima aldaketarekin, berandu goaz energia trantsizioarekin, eta eguneroko bizitza ikatza bezalako labezomorroak isurtzen hasten denean nahiko dudan azkena da nomina finkodun sasijakintsu bat etortzea nigana puntualitatea zer den erakustera. Abisatuta daude.


Gor gazteentzako Europako kanpalekua | Consumer\nGor gazteentzako Europako kanpalekua\nFinlandian, abuztuaren 3tik 10era, hainbat nazionalitatetako gazte gorren lehen kanpalekua egingo da\nEuropako Gazteriaren Gorra Batasunak (EUDY) nerabe gorren lehen Junior Kanpamendua antolatu du. Abuztuaren 3tik 10era egingo da, Malminharjun (Finlandia). Aukera paregabea izango da esperientziak trukatzeko eta beste kultura batzuetara hurbiltzeko.\nEuropako gor gazteek aste ahaztezin batez gozatzeko aukera dute Malminharjun (Finlandia). Noiz? Abuztuaren 3tik 10era. Hauek dira baldintzak: 13 eta 17 urte bitarte izatea eta zeinu-hizkuntza jakitea. Espainian, Pertsona Gorren Estatuko Konfederazioak (CNSE) mutil bat eta neska bat hautatuko ditu esperientzia honetan parte hartzeko: “Gurasoen fitxa eta baimena behar bezala beteta ematen duten lehenengo bi pertsonak Finlandiara joango dira kanpamendura joateko”.\nEskaerak martxoaren 20ra arte bidal daitezke. Nahikoa da inskripzio orria betetzea -CNSEk gaztelaniazko bertsio bat argitaratu du ulermena errazteko, nahiz eta eredua ingelesez bete behar den– eta guraso edo tutoreek sinatutako baimen orria betetzea.\nHautatutako gazteen nortasuna, kanpaleku osoan monitore batek lagundurik, izena emateko epea itxitakoan jakinaraziko da. Bere kontura izango dira kanpalekuko gastuak, guztira 250 euro, ostatua, janaria, Finlandian kanpalekuraino garraioa, aseguruak, material didaktikoak edo jarduerak barne. Espainiatik Finlandiarako bidaia eta itzulia ez dira sartzen, ez eta beste edozein gastu gehigarri ere. Saririk jasotzen ez dutenek CNSEk antolatutako beste jarduera batzuetan parte hartu ahal izango dute.\nKultura eta nortasuna\nKanpalekua Gazte Gorren Europar Batasunak (EUDY) sustatutako ekimena da, Finlandiako Pertsona Gorren Elkarteko (FAD) Ongizate eta Kultura Unitatearekin lankidetzan. Europa osoko nerabe gorrak “esperientziak trukatu eta beste herrialde batzuetako kulturetara hurbildu” ahal izateko aukera gisa planteatzen da, CNSE nabarmentzen da.\nGorren inguruko kultur, jolas eta josteta jarduerak eginen dira.\nHorretarako, gorren, haien kulturaren eta identitatearen inguruko kultur, jolas eta jolas jarduerak eginen dira. Ardatz egituratzailea herrialde bakoitzeko zeinu hizkuntzak izanen dira. “Hizkuntza horiek modu naturalean sortu ziren, entzumen faltaren arazoari irtenbide komunikatibo gisa, eta pertsona gorren komunitatean hazi eta garatu ziren”. Kanpalekuak bi hizkuntza ofizial izanen ditu: ingelesa eta Nazioarteko Zeinu Sistema (SI), ahozko hizkuntzen esperantoaren baliokidea.\nAisialdiko eskaintza mugatua\nGazteentzako aisiako eta astialdiko jardueren eskaintza askotarikoa den arren, entzumen-arazoak dituztenek ez dituzte aukera berberak. “Gazte gorrak -CNSEk deitoratzen du- horrelako jardueretan berdintasunean parte hartzea zailtzen dieten komunikazio-oztopoak aurkitzen ditu”. Ez da ohikoa gazte gor batek kanpamendu batera joatea edo gazteei zuzendutako beste jarduera batean parte hartzea, “isolatuta eta galduta sentituko baita inguruan zer gertatzen den jakin ezin badu edo hitzezko jokoetan eta abestietan parte hartu ezin badu”. Horregatik antolatzen dira gazteentzako kanpaleku bereziak.\nCNSEk nabarmendu du horrelako jarduerek ez dutela oztoporik hizkuntzan, herrialde desberdinetako zeinu-hizkuntzak ikus-hizkuntzak baitira, eta, beraz, “erabat irisgarriak”. Abestu, txisteak eta istorioak kontatu eta hitz-jokoak egin daitezke”. Aisialdia aprobetxatzeko aukerak zabaldu nahi dira.\n“Gazte gor batek ez du parte hartuko oro har gazteei zuzendutako jarduera batean, isolatuta eta galduta sentituko baita inguruan gertatzen denaz ohartu ezin bada”.\nGorreriak, adibidez, ez du galarazten musikarekin eta abestiekin gozatzea. “Gor sakona duten pertsonek ere beren gorputzean errebotatzen duten soinuaren bibrazioen bidez hauteman dezakete erritmoa”, azaldu dute CNSEtik. Perkusio-instrumentuak jo ditzakete, erritmoaren zentzua dute eta “beste era batera, oso bisualki” abestiak sortu eta interpretatzen dituzte.\nCNSEk, 1988az geroztik, Gazteria Sail bat du (Gazteria Gordako Batzordea), elkartegintza eta boluntariotza sustatzeko kanpainak, hitzaldiak, mintegiak, hitzaldiak, biltzarrak, jardunaldiak eta Estatuko gazteria gorren kanpaldiak antolatzen dituena. Bi urtean behin, azken horiek Estatuko Konfederazioan afiliatutako gorren federazioetako gazteria departamentuekin elkarlanean garatzen dira. Iaz bosgarren edizioa egin zen; beraz, 2010eko udara arte ez da egingo hurrengo kanpamendua, Galiziako Pertsona Gorren Federazioarekin elkarlanean.\nEGKN finlandia-eu gorrak juventud-eu kanpamendu


Raspberry Pi tailerra: irakaskuntzarako baliabide berria. :: ikasi :: Udako Euskal Unibertsitatea\nRaspberry Pi tailerra: irakaskuntzarako baliabide berria.\nUdako Ikastaroak :: Hezkuntza, Teknologia\nHasiera-data: 2015(e)ko uztailaren 8a\nAmaiera-data: 2015(e)ko uztailaren 9a\nOrdutegia: Asteazkena-Osteguna. 9:00-12:00/14:00-16:00\nRaspberry Pi proiektuak, oso konputagailu merkea garatzea zuen helburu, baita lortu ere. Berez, Raspberry Pi txartela kostu baxuko eta kreditu-txartel tamainako konputagailua da, telebista edo pantaila batean konekta daitekeena eta ohiko teklatu eta sagua erabiltzen duena. Hasieratik, informatika inguruko ezagutza zabaltzea eta ezagutza horren ikasketa erraztea izan zen proiektua bultzatu zuen fundazioaren helburua. Gauzak horrela, esan daiteke irakaskuntza errazteko zirkulua itxi egin dela, proiektu horri eta software libreari esker.\nTresna hau erabiliz, izugarri erraztu da elektronikan oinarritutako proiektuak garatzeko bidea. Webean adibide onak aurki daitezke: sistema domotikoak, segurtasun-sistemak, … Izan ere, aukera ugari dira.\nTresna erabiliz proiektu txiki bat burutzea.\nRPi eta bere osagaiak. Muntaketa.\nSistemaren instalazioa eta konfigurazioa: Raspbian\nSarearen konfigurazioa. Segurtasuna\nRPi aplikatua I. Domotika\nRPi aplikatua II. Multimedia zentroa\nTalde-lana, praktikan oinarrituta. Atal bakoitzean, hasierako azalpenak eta gero, talde bakoitzak bere materialarekin modu praktikoan arituko da.\nIKT arloko zein elektronika arloko irakasleak, profesionalak eta zaleak. Linux sistemaren ezagutza minimo batzuek laguntzen dute baina ez dira derrigorrezkoak.\nUEUk beharrezkoa den materiala eramango du, baina ordenagailu pertsonala eramatea gomendatzen da, ahal bada Linux/iOS sistemarekin.\nikastaroa, Baiona, elektronika, domotika